
VALIKOIMA  VANKILA-  Y.  M.  RUNOJA 


HELSINKI 
TYÖVÄEN  SANOMALEHTI-OSAKEYHTIÖ 


Helsinki  1921  -  Työväen  kirjapaino 


Koppi'  ja  kohtalotovereille  omistaa  säkeensä 

Tekijä. 


I. 


HUOMENKOITTEESSA. 


MARRASKUUN  MAININGEISSA. 


Tämä  kansa  on  kärsinyt  sortoa  ain', 
väkivaltaa,  vääryyttä  julmaa. 
Lupauksilla,  väärillä  valoilla  vain 
ovat  valtijat  väistäneet  pulmaa. 
Vuossatoin  synkkää  viettänyt  yötä 
tämä  kansa  on ;  raskasta  raatanut  työtä 
ja  liiankin  kauan  oottanut,  oi. 
Mut  vouti  se  ryösti  ja  vain  ilkamoi. 


Tämä  kansa  on  peltoja  perkaillut, 

kylät,  kaupungit  kauniit  luonut. 

Se  on  ruoskaa  suudellut,  rukoillut 

ja  vettä  on  nälkäänsä  juonut. 

Yöt,  päivät  on  taistellut  korvessa,  suossa 

ja  pettua  höystänyt  kyynelten  vuossa, 

ja  kun  lyhteen  leikkasi,  riiheensä  kantoi, 
jyvät  korjasi  vouti  —  raippoja  antoi! 


Tätä  kansaa  papit  ovat  neuvoelleet: 
Vain  armoa,  armoa  ano ! 
Paras  turva  on  kristityn  kyyneleet  — 
tässä  toinen  on  poskeni,  sano.  — 
Myös  toiselle  poskelle  vouti  nyt  löi, 
ja  pastori  saarnasi,  joi,  ylön  söi; 
niin  kutoi  ja  solmisi  sielujen  ansaa  — 
kaikk'  ryöstivät,  polkivat  poloista  kansaa. 


Sukupolvesta  toiseen  raatajat  näin 
ovat  nälkää,  sortoa  surreet. 
Kävi  riistäjät  röyhkeinä  pystyssäpäin.  — 
Omat  koirat  ja  vieraat  on  purreet 
tätä  heimoa  niin  tähän  päivään  asti ; 
näin  luotu  on  herrain  ja  orjain  kasti. 
Tuli  hetki :  nyt  yhtenä  rintamaan ! 
Mut  rikki  on  rintama  Suomenmaan. 


Mikä  neuvoksi  nyt?    Joko  myöhäistä  lie 

tämän  kansan  kuilusta  nousta? 

Pako  petturin  olleeko  ainoa  tie  — 

vai  jännittäisikö  jousta? 

Tämä  heimo  hukkuisko  maireesta  maasta, 

sen  hautaa  peittäiskö  riitojen  saasta? 
Se  voudille  jättääkö  perkatut  pellot  — 
joko  Suomelle  soinevat  kuolinkellot  ? 


Ei,  ei  toki  sentään.     Vannomme :  ei ! 
Niin  halvasta  ei  meitä  myydä. 
Jos  kurjuus  hetkeksi  veljeyden  vei  — 
kaikk'  vihaamme  vierasta  kyytä. 
Sen  täytyy  Suomesta  ensiksi  lähteä 
ja  heti !    Ja  sitten  me  aamuntähteä 
taas  etsimme,  laskemme  lujaa  pohjaa. 
Ihmisyys,  oikeus,  työtämme  ohjaa. 

14.  II.  17. 


Q  - 


KAKSI   TIETÄ. 


Uusvuosi  saapui.    Salli  meidän  saada 
suloinen  sopu,  rakentava  rauha. 
Vaimenna  vaino,  siunaa  kansaa,  maata, 
tuo  turvantuntoa  ja  tuuli  lauha! 


Elämä  kylläkään  ei  päästä  kyynelittä, 
ja  taistelu  on  tosionnen  hinta, 
mut  salli  taistella  ja  luoda  pistimittä 
kalleinta,  kestävintä,  ihaninta. 


Viritä,  uusi  vuosi,  rauhan  virsi, 
ilmoille  ilon,  sopusoinnun  soitto. 
Sulata  sydämistä  vihan  kirsi  — 
oi,  salli  ihmisyyden  saada  voitto ! 

Rikottu  paljon  on  ja  saatu  niittää 
veristä  viljaa  —  iskut  sydänjuuriin. 
Uus'  aika  apuun  joudu,  sano :  „Riittää ! 
Nyt  käydään  rauhantoimiin  yhtäsuuriin !" 


Ihminen,  veli !   Kaks  on  tietä  käydä : 
työ,  rakkaus ;  taikka  viha  leppymätön. 
Valitse,  kiiruhda !     Käy  esiin,  näytä 
tie  jalon  sankarin  —  tai  inhan  ihmisjätön. 


Tie  vihan  autio  on,  kohtalokas, 
ei  päästä  pyhien  se  helluntakiin.  — 
Pois  kitke  juurinensa  viha-okas, 
taivuta  tahtos,  luontos  lemmenlakiin ! 


Se  onnen-eedeniin  jo  elämässä 

vie.     Kukkasin  se  kylvää  hautakumpus. 

Jo  kyllin  kyynelöity  maassa  tässä  — 

nyt  harppuun  vaihda  pistin,  sotarumpus ! 


Väsynyt  olet,  veli.    Täytyy  jaksaa 
herätä,  nousta  itsekkyyden  yöstä! 
Luonnossa  täytyy  rakkausvelka  maksaa, 
kaikk'  vainovehkeet  syvyytehen  syöstä! 

I.  I.  i8. 

HUOMENKOITTEESSA. 

(Lausuttu  Kuopion  työväen  itsenäisyysjuhlassa 
20.   I.   i8.) 

Muut  ottivat  onnen  ja  vapaan  maan, 

sai  kahleet  Väinölän  kansa. 

Toki  kaipasi,  pyysikin  vapauttaan:  — 

Vain  solmisi  raippojansa 

Idän  valtias  väkevä,  uhkasi,  löi 

ja  riistamme  ryösti,  leipämme  söi. 

Me  uuvuimme  veriin,  kyyneliin 

kun  muualla  riemuittiin. 

Mut  vapaa,  vapaa,  vapaa  on 
nyt  Suomi  ja  Kalevan  kansa!  — 
Unikuva,  tai  houre  uskomaton, 
tai  sortajan  ilkeä  ansa, 
korulause  hauraiden  haaveiden, 

valekuva  vain  turhien  toiveiden 
sana  „Vapaa-Suomi"  ollut  on,  niin 
saakka  päiviin  viimeisiin. 

Vaan  kerran,  kerran,  luotimme, 

vapautemme  huomen  koittaa ! 

Sitä  päivää  kirkasta  vuotimme 

kun  oikeus  harppua  soittaa. 

Ja  keskellä  sorron  ynseän  yön 

me  tunsimme :  —  kuumemmin  sykähti  syön ! 

voi  kaatua,  sortua,  murtua  muu  — 

Suomen  leijona  valveutuu ! 

Vapaus !     Sana  kallis,  kuolematon, 
verenhintana  sallittu,  saatu. 
Valapattojen  valta  jo  vaipunut  on, 
laholinna  nyt  tsaarien  kaatu. 
Näin  julisti  kansat  ja  kuninkaat : 
Nyt  teidän,  teidän  on  Väinölänmaat !  — 
Liput  liehuu,  kantelo  taaskin  soi, 
yö  päiväksi  vaihtua  voi ! 

Nyt  kansat  pienet,  pirstotut  saa 
itse  ohjata  kohtaloansa. 
Sen  ansainnut  myös  Tuhatjärvienmaa. 
Idän  solvattu,  sorrettu  kansa 
tuhatvuosien  kirot  kun  päähänsä  loi, 

myös  Suomelle  oikeutta  miekatta  soi. 
Itä,  länsi,  etelä  tervehtää: 
Olet  vapaa,  vapaaksi  jää! 

Ikipäiviksi  vapaa  !     Vannomme  sen  : 
kaikk'  yhdessä  puolesta  Suomen! 
Ylös  nousemme  yöstä  nyt  orjuuden  — 
on  koittanut  kaivattu  huomen ! 
Yks  astuu  ylväänä  aurallaan, 
toinen  virittää  viulua,  kanneltaan, 
kolmas  tieteen,  taiteen  tarhoja  luo  ■ — 
kaikk'  Suomelle  parhainta  suo ! 

Pois  arkuus  mielistä  miekkosten ; 
mihin  pystyt,  aika  on  näyttää. 
Pois  kuilu  väliltä  veljeksien!  — 
Ajan  ankaran  tehtävän  täyttää 
työ,  rakkaus,  oikeus,  velvollisuus; 
alas  vääryys,  velttous,  vallattomuus ! 
Veli  veljenä  työssä  toisensa  tapaa. 
Ole,  Suomi,  nyt  suuri  ja  vapaa! 


Mitä  kuulen  ?    Taistelun  rumpuhan  soi 

verileikkikö  veljien  uhkaa? 

Miks'  eivät  kanssamme  juhlia  voi  — 

vapaudesta  tulleeko  tuhkaa? 
Ei!     Tuhatkertaa  toistamme  sen 
tämä  orjuus  ollut  on  viimeinen ! 
Työ,  toiveet,  vapaus  innoittaa 
ja  voittomme  linnoittaa. 


Olet  vapaa!    Maljasi  mahtavat  juo: 
käy  uljaana  jalojen  joukkoon ! 
Mitä  sait,  mitä  voit,  se  julki  nyt  tuo. 
Savupirttisi  pimeän  loukkoon 
kade  karvas,  vaino  ja  itsekkyys 
heti  hautaa !     Nostaos  ihmisyys 
kodin  kilveksi  uuden,  onnekkaan, 
jota  riennämme  rakentamaan. 


Nyt  päiville  pääsköhön  ihmisyys, 
sen  linnalle  luokaamme  pohjaa. 
Pois  pelko,  matala  menneisyys 
nyt  mielistä.  Työtämme  ohjaa 
jalo  rakkaus.  —  Huomenkoittohan  näin 
käy  kansamme  ylväänä,  pystyssäpäin. 
Se  suurta  on  —  vapaana  viljellä  saat 
Tuhatjärvien  mainiot  maat ! 

RUNOTTARENI. 

Pienen  punapurren  laadin, 
laudoita  en  lahonutta. 
Runotar,  ma  pyydän,  vaadin : 
laula  onnen  oikeutta. 

Puute  purren  laidat  teki, 
vapauskaipuu  varppeet,  kaaret. 
Punalaitavesireki : 
kierrä  kirokarit,  -saaret! 

Sävel  sulia  surutarten, 
harppu  huolien  lie,  mutta 
muistanethan,  mitävarten : 
vaali  köyhäin  vapautta ! 

Vaadi  itseltäs  ja  muilta: 
neuvo,  nosta  langennutta, 

joka  elon  puolapuilta 
pudonnut  on.    Uupunutta 

auta,  varo  vastamaassa, 
vanhust'  älä  jälkeen  jätä. 
Mittaa  lahjas  sydänva'assa, 
älä  tarjoo  sitä,  tätä. 

Missä  sortoa  näet  halpaa, 
säälimätöin  olla   saapi. 
Jos  vain  kuka  teljesalpaa 
syyttömälle  asettaapi, 

avaa  auki,  rikki  murra, 
missä,  kuka,  älä  huoli ! 
Älä  pedon  anna  purra  — 
talteen  toki  mielipuoli. 

Kauas  kade,  luihu  lymy, 
älä  kosta  syystä,  syyttä. 
Aina  huulillasi  hymy 
kirkastaos  ihmisyyttä. 

Paljon  vaadittu  !     Se  totta, 
maali  täytyy  sinis  siirtää 
matkan  päähän  aina,  jotta 
nuoli  pilven  taakse  piirtää. 

8.  5.  18. 

TYRMÄSSÄ. 


TYRMÄÄN! 

Tyrmään !    Tottako  vai  unta  ? 
Kirous  ja  salpa  kiinni.  — 
Kiitos!     Säilyy  yhteiskunta, 
kuohuu,  kukkii  valkoviini! 

Punaviin'  ei  maahan  mahdu 
vielä  kaikki  —  vuottaa  täytyy  - 
Ristikoista  näkyy  rahtu 
taivasta  —  taas  kuohuu,  äytyy 

Seison  eessä  elonpulman, 
tapaan  toki  tasapainon. 
Hylkään  kostokiron  julman  — 
vapise  en  eessä  vainon ! 

Aatokset  käy  ristiin,  rastiin 
kauan,  kunnes  valkoväkeen 

totutaan  ja  kuolonkastiin. 
Pian  marssittanee  —  mäkeen. 

Karvastelevathan  hiukan 
pilkka-,  pistinkutitukset. 
Ruuan  inhoittavan,  niukan 
saivat  „punatitulukset". 

Vahti  vakaa,  suojelija, 
tunnustaa  voin  joskus  vasta : 
„nellaa",  kynä,  paperia 
saatiin  oitis  —  taivahasta! 

Toistaiseks'  ei  hengenhätää. 
„Naapurissa"  irvistellään : 
„Valkovelli  hiukan  mätää !"  - 
Synnintuntoa  ei  kellään ! 

Odotuksen  kidutusta.  — 
Mikä  miehen  synti  on,  syy? 
koskaan  ei  tule  vastausta.  — 
Toiveet  katoo,  tunteet  tylsyy. 

Näin  se  alkoi,  kesti,  jatku  — 
kuukausiksi  laulu  kuoli. 
Kertoi  kopin  valkokatku : 
Miekkaa  hoitaa  mielipuoli ! 

TYRMÄSSÄ  -  VAPAANA. 

On  toki  sabatti  orjallai  — 
selliin  ei  tule  sunnuntai. 

Tyrmässä  tylsyy,  kuihtuu,  laihtuu, 
ilkimykseksi  ihminen  vaihtuu. 

Tyrmässä  lapsenuskokin  uupuu, 
tunteet  turtuu,  murtuu,  puutuu. 

Tyrmään  tullessa  ihminen  olet, 
poistut  —  hylkyjen  polkuja  polet.  — 

Vapaana  varrot  maukasta  palaa  — 
tyrmässä  kyynel  murikkaasi  valaa. 

Vapaana  ystävä  lahjottaa,  lainaa  — 
tyrmään  jouduttuasi  olet  —  vainaa ! 

Vapaana  rakkautta  saat  sekä  annat  — 
tyrmässä  tylyä  katsetta  kannat. 

Vapaana  vääryyttä,  syntiä  surin  — 
tyrmässä  silmäni  kääntyvät  nurin. 

Vapaana  tyytyen  työssäni  häärin  — 
tyrmää  inhoan  ain'  ylenmäärin. 

Vapaana  uskoin  myös  ihmisyyteen  — 
tyrmässä  kohtasin  pyövelin  py>'teen. 

Vapaana  sieluni  janos'  jumaluutta  — 
sellissä  sellainen  mahdottomuutta. 

Vapaana  henkeni  kohota  tohti  — 
tyrmässä  laskee  hulluutta  kohti. 

26.  4.  18. 


24  — 


.,ÄLÄ  TAPA!" 


Valvoen  taas  yötä  vietin.  - 
Tuskistani  saasta,  rapa 
tehnee  pian  lopun,  mietin, 
kunnes  kuulin:  „Elä  tapa! 


Vielä  vuosi,  kaksi  säästä, 
anna  aikaa,  ehkä  kadun. 
Vapauteen  jos  voisin  päästä, 
työlle  hiihtäisin  taas  ladun. 


Elämäni  erhetykset 
tunnustan,  en  kierrä,  kiistä. 
Ruumiin,  sielun  kärsimykset 
pitäisi  jo  riittää  niistä. 

Tahdon  auttaa,  olla  hyvä, 
jos  et,  julma,  hautaan  aja. 
En  saa  kuolla,  menehtyä  — 
lepy,  helly,  kiduttaja! 


Muir  on  vaimo,  lasta  kaksi  — 
armahda  jo,  päästä,  päästä  — !' 
Hätähuuto  kamalaksi 
paisui.     Sanat  „henki  säästä!" 


huusi,  hirmuhetket  eli, 
tunsi  tuskat  tuliteräin; 
sätki,  potki,  kiemurteli 
ulvoen  kuin  teuraseläin. 


Oman  kopin  alta  vainen 
kohtauksen  tuon  kolkon  kuulin. 
Hulluusko,  vai  painajainen?  — 
Liiankin  lie  totta,  luulin. 


Orko  outo,  vaiko  veli, 
siitä  tietoa  ei  mulla.' 
Kauhunhetket  kamppaeli, 
avuksi  en  voinut  tulla. 

Pitkä  yö.     Mut  tulee  aamu, 
vaikenevat  vaikerrukset. 
Katoa  ei  kauhunhaamu 
mielestä,  kun  ulvoo  ukset. 


Moni  häipyy  koppikuva, 
tuosta  tuskin  voinen  päästä. 
Koskaan  ei  voi  unohtua  — 
„Armahda,  oi,  henki  säästä !" 


26.  4.  18. 

TUSKAA  JA  TOIVOA. 

I. 

Viikossa  arkipäiviä  kuus  — 
yks  vain  tuska  ja  toivottomuus. 

Vihdoin  saapuissa  sunnuntain 
kaksinverroin  kauhua  sain. 

Paatumuspalkka  jos  helvetti  lie, 
sinne  vankilan  kautta  on  varmin  tie. 

Tulkoon  tuomio,  kadotus,  karma !  — 
Hulluksi  tekee  elo  epävarma. 

Verta  ja  myrkkyä  elämänmeri 
tyrskää  —  kuolema  lahjasi  peri ! 

2. 

Mitähän,  yöstä  aamu  jos  saisi ! 
Vieläkö  toivoa  uskaltaisi? 

Aukenisi  tämä  hullujen  hauta.  — 
Hyvä  isä,  kuuletko,  lastasi  auta ! 

Mahtava  kiehtova  elämänmeri 

suonissa  virtaa  viel'  punaveri. 

En  toki  haaskana  hangelle  jouda  — 
pakene  rinnasta  kuoleman  routa! 

Elää,  elää  tahdon  mä  yhä,  — 
elämänlahja  on  suuri,  iki  pyhä! 

Elää  tahdon,  rakastaa,  raataa, 
elämänpoluilta  esteet  kaataa. 

Suojata  Suomea,  mairetta  maata  — 
omaa  verta  en  vihata  saata. 

Työllä  vain  tahdon  onneni  ostaa  — 
laulaen  julmien  koppilahjat  kostaa. 

Valo  ja  varjot  mielessä  väikkyy, 
tuskien  laineilla  toivo  myös  läikkyy. 

Potkin  pohjassa  valkosen  nuotan 
verisen  —  vieläkin  voimiini  luotan. 

Vuottelen  kevättä,  suvea  suurta  — 
kuolema  kalvaa  taas  sydän jurta. 

23.  4.  18. 

3- 

Vapaus !  Tuiki  tuttu  sana, 
kiehtoo  joka  ihmislasta. 
Tyrmänlapsen  lausumana, 
siir  on  sisällystä  vasta. 

Katsellessa  ristikoita 
väsähtää  voi  silmä,  käsi. 
Älä  aina  soimaa  noita, 
voivat  olla  —  ystäväsi ! 

Vapaudessa  usein  jäävät 
kiertämättä  karit,  harhat. 
Täällä  tarkat  matkan  määrät : 
siispä  tutki  sielus  tarhat ! 

Pimeitä  on  piinaöitä 
paljon.     Pilven  alta  pilke 
sellissä  voi  säkenöidä 
toivon  kirkas  taivasvilke. 

Vakavat  on  vanki  retket : 
sydän  hiljaa  hiiltyy,  palaa. 
Tyrmän  pitkät  piinahetket 
hivuttavat  julki,  salaa. 

Mut  jos  huomenheijastuksen 
hengessänsä  kirkkaan  tapaa, 
elää  taivastuntemuksen, 
vankilassakin  on  —  vapaa ! 

Hänt'  ei  sido  terästelkeet, 
linnun  siivin  liiteleepi, 
kestää  kehnoin  kostoelkeet  — 
maat  ja  taivaat  vallitseepi ! 


Mieli  on  haikea, 

elo  kovin  vaikea 

Valkosen  vainon  maassa. 

Kaiketi  kopissa 

ollaan  opissa. 

Oikeus  vaikk'ei  vaassa 

paljoa  paina, 

vapauslaina 

tulleepi  suoritetuksi. 

Tarttunut  hautaan 

ristikkorautaan 

ei  toki  laulajan  suksi. 

Kohtalo  pilkkaa : 
vieläkö  vilkkaa 

tomussa  toivojen  rusko? 
Kuolema  nai  jaa, 
raskasta  paijaa 
tarjoo  —  uupuuko  usko? 

Tyytyä  pakko. 
Elämän  lakko 
viel'  ei.     Askelta  kuutta 
kulkien  viihdän 
mieltäni,  hiihdän 
laulaen  latua  uutta. 


5. 


7.  5.   18. 


Tääir  on  varjot  mustimpia, 
illan  inhat  ikuisia, 
yöt  kuin  tuskain  tuonelassa. 
Virhe  suuri  maailmassa, 
joka  jakaa  tyrmää,  salpaa, 
kostoa  niin  kovin  halpaa. 
Työn  ja  onnen,  kitsas,  kiistää, 
veljeysonnen,  riemun  riistää. 

Varottelen  valtiasta: 

Älä  suotta  ihmislasta 

työnnä  tyrmään,  neuvo  muuten; 

koppi  koti  katkeruuden. 

12.  5.  18. 

KOTIVARPUNEN. 

Kotivarpunen,  kuin  sua  halveksin : 
olit  hottinen  heittiö,  hylky! 
Kun  pääskyjä,  peippoja  palveksin, 
sulle  jäi  vain  inho  ja  sylky. 

Olit  linnuista  ahnain,  ilkein  myös, 
lika  ruokasi  on  sekä  saasta. 
Jokapaikkaan  tunget,  teet  tihutyös, 
pois  pihalta,  ilkeä  haaska! 

Ja  syystähän,  joutava,  vainotaan 
sua,  en  sitä  ihmettele. 
Teet  murhapolttoja  myös,  sanotaan, 
viheljäistä  on  laulusi  —  mene ! 

Tulin  tyrmään.     Pulmuset  puuttuvat 
ja  peipposet,  kiuru  ja  käki. 
Vihamiehiksi  ystävät  muuttuvat, 
kuin  hottista,  valkonen  väki 

mua  vihaa,  inhoo,  kestitsee 
likaliemellä,  pistimillä. 
Myös  sieluni  sellissä  lestitsee 
saa  nähdä,  lopuksi  —  millä? 

Ei  ruoatta,  ilmatta  pystyssä  pää 
pysy.    Mitata  poikin  ja  pitkin 
saa  selliä.   Elämä  hyvästi  jää !  — 
kaikk'  toiveet  tyystin  jo  kitkin. 

Mut  kerran  huolissa  huhtikuun 
koti  varpunen  ristikolle 
lens'  sellini.  Löysipäs  laulupuun ! 
Tuli,  vaatien  tutkinnolle. 

„Tulit  taivaasta,  tuttava,  kuuletko,  hoi! 
Toki  vanhoja  anteeksi  anon!" 
Kotivarpunen  keikkui,  ilkamoi : 
„Sinne  tervetulleeksi  sanon !" 

„Kyir  muistan",  jatkoi,  „mustat  työs, 
mua  halveksit,  kuuletko,  miksi? 
Nyt  arvo  meill'  sama,  ruokakin  myös, 
joko  kelpaamme  ystäviksi  ?"  t— 

„Sopu  sijaa  luo.    Siin'  laulele  vaan, 
terve,  meitä  on  hottista  kaksi."  — 
Yks  elävä  viel'  piti  vertaisenaan, 
tuli  tutuista  rakkaimmaksi. 

Koti  varpusen  kohtalon  nyt  moni  saa, 
saa  lyijyä,  pistintä,  pilkkaa. 
Mut  varpunen,  tietäjä,  tirskuttaa : 
„Vier  iskevät  omaan  nilkkaan !" 

Niin,  kaikki  arvothan  muuttuvat, 
omat  ilonsa  unhotetulla. 
Kun  oikeus,  vapaus  puuttuvat 
voi  hottinen  lohduksi  tulla. 

s.  5-  i8. 

VAPAUTUKSEN   PÄIVÄÄ  VUOTAN. 

Vapautuksen  päivää  vuotan, 
varron  jokahetki. 
Oikeuden  voittoon  luotan, 
vaikka  viimeisetkin 
toiveeni  pettävät  mun. 

Menneen  ajan  muistot  palaa;  — 
linnun  siivellä 
niissä  toki  sielu  salaa 
saapi  liidellä. 
Siin'  ilo  unhotetun. 

Eteenpäin  myös  katse  entää ; 
päivään  uutehen 
aatokseni  annan  lentää : 
uuden  ihmisen 
täytyy  syntyä,  elää. 

Uuden  päivän  huomenruskon 
näen  koittavan. 
Ihmisyyden  pyhän  uskon 
tiedän  voittavan  — 
veljeyskantelo  helää ! 

Oppia  myös  rakastamaan 
täytyy  ihmisen; 
veljesvihan  unohtamaan  — 
kieltä  sydämen 
veljyt  veljelle  haastaa! 

Riehuu  yhä  riita,  sota, 

viha  verinen. 

Käsky  kuuluu :  ryöstä,  ota !  — 

Täynnä  ihmisen 

sydän  on  sappea,  saastaa! 

15-  4.  18. 

KEVÄTPERHO. 

Kerranpa  keväällä  kirkkaassa  säässä 
—  kahleissa  viel'  oli  Kalla, 
maa  oli  lumessa,  vahvassa  jäässä, 
yöir  oli  hyytävä  halla  — 

koppini  nurkassa  istuin  ja  mietin 
kohtalon  leikkiä  kummaa; 
tutkien  tiilenpäitä,  mä  vietin 
sunnuntaitani  tummaa. 

Poissa  mamma,  niin,  sekä  flamma, 
kaukana  taitava  taatto ! 
Kohtalo  vain  ei  arvata  anna 
miks'  minut  selliin  saatto. 

En  minä  naura,  enkäpä  itke, 
kostoa,  koito,  en  haudo. 


Elämä,  rikkaruohosi  kitke  : 
iske  piste  ja  tauko ! 

Niin,  polo,  päättelin,  aatokset  enti, 
epätoivo  vankia  vaani.  — 
Perhonen  ulkona  lepatellen  lenti, 
istahti  ikkunaani. 

Mistä  on  matkasi,  kukkien  miesi  ? 
Tuletko  taivosta  asti? 
Mistäpä  koppini  ikkunan  tiesi?  — 
Kyynel  silmääni  kasti. 

Tulitko  hyviä  tietoja  tuomaan, 
vaikopa  toivottomuutta  ? 
Kukkien  mahlaako  kyyneljuomaan 
toit,  sano !  —  Päivääkö  uutta 

ennustanetko,  sekö  nyt  virkas? 
Väinölän  taivaalla  tähti 
loistaako  pilvien  lomasta  kirkas, 
lempeä  —  perho  jo  lähti . 

20.  4.   18. 

HMINEN  JA  KOHTALO. 


Ihminen  :   „Aika  on  alkaa,  niittää ; 
työtä,  onnea,  riemua  riittää  !" 
Kohtalo  :  „Kuulehan,  käy  pian  tänne 
nuoli  on  juonessa,  vireessä  jänne!" 


Ihminen :   „Sinua  en  tahdo  kuulla  !" 
Kohtalo  :    ,,Ei  pidä  koskaan  luulla : 
„nyt  olen  turvattu  turmaa  vastaan"  — 
kohtalo  oppaasi  on  ainoastaan!" 


Ihminen  :   „Työstä  saa  palkkio  tulla !" 
Kohtalo :    „Ei  ole  aikaa  mulla 
tutkia  töitäsi,  teitäsi  enää  • — 
tuhmat  turhaan  tekevät  tenää!" 

Ihminen :  „Tuo  tapa  väärä  ja  julma !" 
Kohtalo  :   „Tuskinpa !   Elämän  pulma 
selvittämättä  on,  ihminen,  sulia  — 
syytöntä,  syyllistä  ei  ole  mulla!" 

Ihminen :  „Kuulehan  —  oikeus  —  laki  ?" 
Kohtalo  päiväkirjansa  haki : 
„Täällä  nimesi  —  riittää !"  sano, 
„paljasta  rintasi,  mull'  on  verenjano !" 

Ihminen :  „Syytöntä  ei  toki  viedä." 
Kohtalo :  „Säälistä,  syystä  en  tiedä." 
Ihminen :  „Nouseeko  henkeni  maasta  ?" 
Kohtalo  ei  taivaasta,  helvetistä  haasta. 


Laps'  isän  latua  laulaen  jatkaa. 
Kohtalo  vyyhteä  selvittää,  vatkaa. 

22.  4.  18. 

VUOROLAULU. 


Lapsi. 

Heippatiralla ! 
Taivahan  alla 
kelpaa  kellahdella. 
Nilkat  nauskaa, 
kyllä  on  hauskaa 
leikkiä,  naureskella. 


Äitini  kukkaa 
keltaista  tukkaa 
tuulonen  sukia  saapi. 
Pois  —  eriteitä, 
kuka  vain  meitä 
kiusata  uskaltaapi ! 

Hoi,  heti  tuokaa 
maukasta  ruokaa 
maitoa,  leipää,  voita. 
Siirappisotkut 
saakoot  potkut !  — 
Poimimme  mansikoita 

kesällä  aina; 

surut  ei  paina, 

leikkiä,  lystiä  piisaa. 

Uni  ei  lopu, 

säilyy  sopu  ■ — 

älä  lyö  Lassia,  Liisaa ! 

Terve  on  sielu, 

vatsa  ja  nielu, 

pulleat  punaset  posket. 

Vanhempi,  pelkää, 

jos  vain  selkää, 

tukkaani  tuhmasti  kosket ! 


Heippatiralla! 

Tähtien  alla 

paras  on  lapsena  olla. 

Joka  ei  laula, 

leiki  ja  naura, 

on  kuin  aapisen  nolla ! 

Nuorukainen. 

Äsken  vielä  olin  lapsi, 

illan  torkku, 

aamun  virkku, 

isän,  äidin  kultakutri. 

Leikkielin,  naureskelin, 

siskoin  kanssa  kisaelin. 

Loppunut  lie  lapsuus  hupa, 
ahtaaks'  tullut  taaton  tupa, 
emon  polvella  en  pysy, 
veikon,  siskon  mielt'  en  kysy. 

Lienen  suuri  lasten  leikkiin, 
liian  pieni  miesten  töihin, 
nuori  teille  tutisevain. 

Holhoojaa  en  enää  siedä, 
vaikk'  en  vielä  tunne,  tiedä 
miten  niittaan  elämäni, 
kuka  parhain  ystäväni, 
toverini  mies  vai  —  nainen  — 
aatos  hullu,  hurmaavainen  — ! 

Suonissani  liikaa  verta 
lienee.  Tottapahan  kerta 
saanen  kättä,  jalkaa  koittaa, 

kisakenttäin  kilvat  voittaa, 
parhaimpana  painiskella, 
maratonit  juoksennella. 

Tahdon  päätä,  kättä  käyttää, 
maailmalle  neron  näyttää. 
Mulle  kuuluu  ensi  sija  — 
mestari  oon  ■ —  runoilija ! 
Tieteet,  taiteet  tarkoin  tutkin, 
jos  on  tarvis,  lyön  ja  hutkin ! 

Laulamaan  myös  suorin  suuni. 
Laitan  omat  mittapuuni, 
niillä  neuvon  hengen  harhat, 
uskonnot  ja  taivaan  tarhat; 
jumalankin  vallan  uuden  — 
muir  on  valtit  vastaisuuden !  — 

Sanoi.   Läähättäen  lähti.  — 
Pilveen  peittyi  aamuntähti. 

Mies. 

„Sähkö  ja  salama,  näytä  suorin  ties 
maassa,  veessä,  ilmassa !"  huudahti  mies. 

Tielle  tuli  Amor:    „Vaimo,  oma  koti, 
kapakassa  toinen  —  elämään  opi !" 

Mies  kuuli,  totteli ;  toki  voitti  järki : 
Bacchuksen  ja  Amorin  satimet  särki. 

Tarkkasi  taivasta,  tähtien  rataa, 
tutki  mitä  maassa,  maan  alla  mataa. 

„Eespäin  sinis  kuni  siipeni  kantaa ! 
Työ,  luulen,  kultaa,  mainetta  antaa. 

Miehet  on  matkalla,  aate-,  aseveikot. 
Pois  tieltä  poikaset,  vanhukset,  heikot ! 

Miehet  ei  pelkää  iltaa,  eikä  yötä : 
aina  vain  eespäin,  työtä,  yhä  työtä !" 


Kuohuen  kulkee  elämän  virta, 
ilkkuen  iskee  kohtalon  pirta : 

„Työstä  ei  maailma  muuttune  muuksi, 
vuos',  pari  vielä  —  tuut  lahopuuksi. 

Miss'  elo  kuohuu,  nektari,  naiset, 

sieltä  miehet  juopuu,  kuule,  kuolevaiset !"  - 

,, Kuolevaiset,  niinkö?    Aion  kauan  elää!" 
Maailman  kantelo  hilj emmin  helää. 

Vaikeni  mies.    Sydäntykytystä 
kuunteli,  tunsi  tuskaa,  väsymystä. 

Kylmä  hiki  otsalla,  värisytti  kättä. 
„Maineteot  mahtavat  —  jääkö  näkemättä 

Ei  mennyt,  huomaan,  maailma  nurin, 
vaikka  panin  parhainta,  hammasta  purin ! 

Aatetta  mull'  oli  ehkä  liian  monta. 
Turhaanko  tavottelin  kuolematonta?" 

Mies  tutki  töitään,  arveli  näistä : 

„Ehkä  sälön  seassa  lie  siru  pysyväistä!" 

Jäykistyi  jalka,  jäähtyi  veri. 

Poika  isän  pellot  —  pettymykset  peri. 


Vanhus. 

Kun  olin  nuori, 
olin  teräsvuori. 
Vanhuus  tuli : 
uhmani  suli. 

Lapsille  laulan, 
nuorille  nauran, 

miehille  vilkutan  — 
pois  tieltä  nilkutan. 

Salassa  itken. 
Tarhaani  kitken 
aikani  kuluksi, 
nuorien  suruksi. 

Pieniä  palvon, 
öitäkin  valvon. 
Lohtuna  muUa : 
unho  saa  tulla. 

Elon  hiillos  sammuu, 
avoin  hauta  ammuu : 
kohtalon  säädös: 
tässä  tilinpäätös! 

Halajan  hautaa, 
neljää  lautaa.  — 
Pian  laho  maatuu,' 
puuristi  kaatuu. 


2.  5.  18. 


-48 


ÄITI,  KAUNO,  KOHTALOTTARET. 

Emo  kantoi  Kaunon  pienen 
synnytteli  sydänkävyn. 
Toivoi  tälle  miehen  mielen, 
ymmärryksen,  tahdon,  älyn.  — 
Kohtalottaret  kehräävät  lankaa. 

Tuuditteli,  valvatteli, 
omin  rintamaidoin  juotti. 
Sydänvirret  veisaeli, 
taivaan  taaton  apuun  luotti. 
Kohtalottaret:  saammeko  alkaa? 

Kasvoi  Kauno.    Paikan  täytti 
parvess'  sisaruksen  kuuden. 
Harvoin  nauroi,  saaneen  näytti 
taattovainaan  totisuuden. 
Kohtalottaret :  kutittaa  jalkaa ! 

Nuorukaiseksi  näin  ehti, 
yhtä  vakaalta  vaan  näytti. 
Loppui  leikit,  kääntyi  lehti : 
miehen  mitan  työssä  täytti. 
Kohtalottaret:  varttoa  saamme! 

Emo  oli  onnellinen : 
Kauno  mies  on,  reima,  rehti, 
lahjomaton,  laadullinen, 
työtä  raatoi,  aattelehti. 
Kohtalottaret :  kiiruhtakaamme ! 

Onni  hymyeli  • —  mutta 
vihuri  nous',  peittyi  tähti. 
Puolustamaan  vapautta, 
ihmisyyttä,  urho  lähti. 
Kohtalottaret :  kirkas  on  terä ! 

Sattui  tielle  salakari, 
Kauno  kaatui  —  vapaus  eli. 
Tieto  saapui :  kerran  pari 
emon  sydän  sykähteli.  — 
Kohtalottaret:  tallelle  kerä! 

3.  5.  18. 

VIHA  —  RAKKAUS. 

Kukka  nousee  kulon  alta,  — 
makaamaan  ei  silloin  malta 
kelpo  kyntömies. 
Loppu  tulee  tuiskusäästä, 
ihminen  myös  itsekkäästä 
saadaan  —  kukaties. 

Viha  isäntänsä  kostaa : 
omaan  kotiin  pedon  nostaa, 
rakkaus  väistää,  erii. 
Voittaa  ei  voi  valheen  hauli, 
omaan  kalpaan   kaatuu   Sauli ; 
käärmeen  pihti  perii. 

Kohtalokas  kosto  väärä, 
mäki  monen  tien  on  määrä  — 
vaietako  yhä? 

Pyyhi  pielet  homehtuneet, 
valoon  vedä  konnain  kujeet, 
totuus  olkoon  pyhä. 

Lempeätä  kättä  käytä, 
rakkauden  laki  täytä, 
kierrä  kiro,  sota. 
Arvoja  on  monioita, 
joista  tinkiä  ei  voida: 
vapaus,  oikeus  ota! 

Viha  kuolon  ilkeys-isä, 
rakkaus  elon  taivaslisä, 
tiedät,  eikö  niin? 
Perkaa  luontos  piikkipuolet, 
veistä  lemmen  leikkinuolet, 
tähtää   sydämiin! 

Rakkaus  vanhaa,  aina  uutta, 
ihmisessä  jumaluutta 
pyhää.     Tietänethän : 
naurua  ei  taivas  kiellä. 
Yhtään  kukkaa  elon  tiellä 
ethän  tallaa,  ethän? 

17.  5.  18. 

SATA  PÄIVÄÄ. 


Sata  päivää  pihdissä  ollut  oon 
—  on  aika  se  muistiin  panna.  — 
Tasavalta,  sun  tahtosi  tapahtukoon 
vain  enemmän  sellaista  anna! 


Sata  päivää  koppia  koreaa, 
ens'  annos,  suojelussatsi. 
Näin  neuvoa  poikaa  soreaa 
kannattaa  —  kiltti  on  lapsi. 


Sata  päivää  ilman  tuomiota  — 
kai  syntyy  silta  ja  liitos? 
Olen  ylpeä :    näin  suurta  huomiota, 
oi,  veljet  valkoset  —  kiitos ! 

Sata  päivää  —  „sisälle  johdatus", 
lupa  neuvoa  niskurilasta. 
Käy  verkkaan  kopissa  kasvatus : 
yks  sarvi  on  taittunut  vasta! 


Sata  päivää  —  laki  ja  oikeus ! 
muka  vanha-aatami  penää.  — 
Sata  vuotta!     Kirottu  ruikutus 
ei  kopista  kuulune  enää. 


17-  5-  i8. 

ELÄMÄNRIEMUA. 


Verkkaan  vierii  tyrmän  tunnit, 
aika  mataa  yksin  hetkin. 
Ankarat  nää  elon-annit  — 
kuivuneet  on  kyyneletkin. 


Yö  on  musta  unettoman, 
valoa  hän  vuottaa  aamun.  — 
Kerran  keksin  tähden  oman, 
kirkkaan  —  vapaaksi  se  saa  mun. 


Raosta  nyt  ristikoiden 
tähteäni  tutkin  tarkkaan. 
Uskossani  unelmoiden 
tartun  oitis  riemun  sarkkaan 

oivo,  tunto  herää  uusi. 
Sesam!  —  Taivasko  niin  huusi  ?^ 
Ristikot  ei  estä  enää, 
kanget,  salvat  ei  tee  tenää. 
Väistyy  muurit  yltä,  alta; 
elon  huomentaivahalta 
pilvet  poistuu,  pakeneepi. 
Kostonkäärmeet  mateleepi 
aamuaurinkoa  pakoon  — 
kadotuksen  kuilun  rakoon! 

Keksin  kirkkaan  huomenruskon. 
Elämään  taas  uuteen  uskon; 
jalkaa,  kättä,  päätä  nostan  — 
auringolla  kylmät  kostan ! 
Tahdon  tehdä  työtä,  työtä : 
onnettomain  kurjuus-yötä 
kirkastamaan  loihdin  loimun  — 
virota  viel'  luoja  soi  mun! 
Tahto,  päätös  varma,  vakaa: 
autuus  täytyy  antaa,  jakaa! 

Sallimus  ei  ollut  saita: 
kuljen  onnen  kukkamaita; 
vasemmalle  valmut  viskon, 
oikealta  okaat  kiskon. 
Miss'  on  tiellä  itsekkäitä  — 
salamoilla  neuvon  näitä! 

Julmureita,  juomareita, 
tunnottomain  tuomareita, 
käsken,  käännän  ihmisyyteen, 
estän  pistinvallan  pyyteen ! 

Uuden  loihdin  Väinönlinnan : 

ensin  pohjan  sitten  pinnan. 

Työlle  laadin  uuden  taksan : 

onnella  sen  oitis  maksan. 

Satusali  saadaan  sitten: 

sieir  ei  sijaa  pistimitten. 

Alhaisia,  ylhäisiä 

sieir  ei  —  on  vain  ihmisiä. 

Työ  ja  rakkaus  rauhan  takaa  — 

ihminen  on  jalo,  vapaa! 

Onnen  tie  ei  ole  kaita  — 
laulaen  näin  matkaan  maita. 
Linnassa  lie  arkiaatto, 
muir  on  juhla,  riemusaatto! 
Huolet  haihtuu  kuutamoksi, 
toivo  yltyy  auringoksi, 
syttää  sielun,  silmäterän  — 
voittaja  oon  —  elän  —  elän! 
Onnestani  antaa,  jakaa 
tahdon  —  olen  vapaa,  vapaa! 

i8.  5.  18. 

VIRTOJEN  VIRSI. 


Oi  mahtava,  vilpas  virtojen  maa, 
et  mielestä  koskaan  menne! 
Jos  koskesi  joskus  unhoittaa 
voin,  kuoleman  ompi  se  enne. 


Maa  tuulen,  tuiskun,  mainion  tien, 
Juho  Wesasen,  Krankan  ja  Ilkan. 
Maa  viljapeltojen  lainehtivien  — 
myös  itsekkyyden  ja  pilkan. 


Vähät  muusta,  arvonsa  kullekin, 
jalot  virrat  mun  mieltäni  kiehtoo. 
Mikä  tuuli  ja  kohtalo  tulleekin, 
ain*  tulta  ne  suoniini  liehtoo. 

Olet  kuullut,  nähnytkin,  kukaties, 
mitä  tietää  Pyhä  ja  Pälli. 
Sieltä  laivaansa  laske  ei  jokamies, 
joka  sutki  ja  kiertävä  sälli. 


Oi  Pohjanmaa  !    Siellä  tuntenut  oon 
nälät,  kylmät,  vihlovat  viimat, 
Siellä  sain  myös  kielet  kanteloon, 
punapurren,  perhot  ja  siimat. 


En  tyynien  lampien  laiteilla, 
missä  versoo  velttous,  mätä, 
voi  viihtyä.     Virtojen  raiteilla 
saan  suurinta  elämätä. 


Kesäöisin  saarelle  kuuntelemaan 
jäin  rastasta  —  aurinko  valvoi. 
Siellä  virtojen  Veenusta  suutelemaan 
en  ehtinyt,  voi  kun  se  kalvoi ! 


Ja  vaikkapa  kanget,  telkeet  muut 
nyt  vankia  vartioipi, 
on  mielessä  melat  ja  sauvonpuut 
ja  sielussa  Siitari  soipi. 

liin,  siellä  kun  soudan,  sauvon  yoss' 
ja  aamusin  uistelen  lohta, 
sopusoinnun,  rauhan,  riemun  myös 
saa  sellissä  sieluni  kohta. 


Jos  sellini  salvat  viel'  avataan, 

—  etkö,  esivaltani,  tohi !  — 
punapurressa,  tyrskyillä  taas  tavataan, 
siellä  loiskivi  taimen  ja  lohi ! 

Voi,  kuinka  ma  teitä  kaipaankaan, 
kotirantani  kurimotyrskyt ! 
Sieir  sovituksen,  kaikkeni  saan; 
siellä  kohtalon  kolkot  myrskyt, 

viha,  viekkaus,  ilkeys,  kaikki  muu, 
mikä  mataa  matojen  maalla, 
heti  hetkessä  hukkuu,  unhottuu ; 
siellä  vellovan  veden  vaalia 

minä  keikun,  läikyn,  laskettelen, 

—  siellä,  impeni,  vietämme  häät !  — 
sydänkieliä  kirkkaita  koskettelen  — 
terve,  kukkivat  kuohupäät! 

10.  5.  18. 

KEVÄTKAI  PUUTA. 


I. 


Kaipaan  toiveita  toukokuun  ; 
halajan  helluntaita ; 
tuoretta  lemua  lehtivän  puun, 
peippojen,  vuokkojen  maita, 
herkkää  hymyä  nauravan  suun. 

Kaipaan  lainetta  läikkyvää, 
järven  jäätöntä  pintaa; 
iloista  impeä  säikkyvää, 
lämmintä  kättä,  rintaa ; 
sielua  syvää,  väräjävää. 

Kaipaan  koskea  kuohuvaa, 
keveäkeulaista  purtta. 

—  6i  — 


Liian  on  lattea,  matala  maa, 
jossa  on  hukka  ja  hurtta.  — 
Siitaria  ja  Nuojuvaa, 

Koveran  kuohuja  ikävöin, 
Pyterän  pyörrettä,  Pyhää ; 
Otermaa,  jossa  elämöin 
lohien  kestissä  kesää,  — 
rannalla  rasvaista  kilttua  söin. 

Hela-  kuuluu  olevan  tuorustai  - 
mitäpä  kaivata  muuta ! 
Ken  valkovallalta  suojelun  sai, 
saa  vedellä  rasvata  suuta.  — 
Pian  kaivata  Niuvanniemeä  kai. 


Nousee  nurmi,  kohoo  kukka, 
kisaillee  jo  kevätkansa; 
kevättä  ei  vanki  rukka 
kokea  saa  kopissansa. 

Vapaana  jo  laine  läikkyy, 
aalto  ajeleepi  toista. 
Pyssyt  paukkaa,  vangit  säikkyy, 
ruudut  putoo  ikkunoista. 

Kiuru  aurinkoa  kohti 
kohoo,  laulaa  kevätvirren. 
Tuskin  ajatella  tohtii 
vanki  alla  kirohirren. 

Vihannoipi  niityt,  pellot, 
lammas  laukkaa  laitumella, 
kilkattavat  karjain  kellot  — 
juhtaa  täytyy  onnitella ! 

Kevättä  myös  vartoo  vanki 
kuten  kaikki  kuolevaiset; 
oven  eessä  rautakanki.  — 
Miekkoset  te,  miehet,  naiset, 

jotka  kevään  lahjat  saatte  — 
armosta,  tai  ansiosta?  — 
kostonkirot  korjatkaatte: 
auta,  nosta  —  älä  kosta! 

Nauttinette  kaksinverroin, 
veljet  kun  on  vankiloissa? 
Kaipa  kanssa  valtaherroin 
maljat  belsatzarpidoissa 

tyhjennätte  pohjaan  saakka, 
tuohan  tuttua  on  tapaa.  — 
Elämä  ei  sille  taakka, 
ken  saa  olla  vapaa,  vapaa! 

Käki  laulaa  kukkujansa, 
peippo  valvattelee  pesää. 
Vanki  kuutta  askeltansa 
laskee.    Lähemmäksi  kesää 

eivät  askelensa  auta, 
ihmisten  ei  joukkoon  pääse. 
Tyrmä  kevään  —  kaiken  hauta. 
Usko,  toivo?  —  sinne  jää  se! 

Vapaa  kansa  leikkii,  lempii 
päällä  nurmi-,  kukkapenkin. 
Koppi  helvettiä  henkii, 
viepi  toivon  viimeisenkin. 


Kaipaan  vain, 
jokahetki  ain' 
ilmaa,  vettä  ja  maata. 
Airoa,  melaa, 
siimaa,  kelaa 
ilman  elää  en  saata. 


Mökkiä  pientä, 
puuroa,  lientä, 
kilttua,  taimenta,  lohta. 

Lasten  naurua, 
pääskysten  laulua 
saisipa  kuulla  jo  kohta! 

Savuista  saunaa, 
laitumen  laumaa, 
taattoni  tupasen  usta. 
Rastasta,   käkeä, 
kotoista  väkeä, 
pikkusten  pilpatusta. 

KotValkamilla 
näin  aamusilla 
kelpaisi  tervata  purtta. 
Hiljaa  koskea 

punaista  poskea 

Revi  ristikot,  manalan  hurtta! 


13-  5-  18. 

SAVUPIRTISSÄ. 


Savupirtissä  päivän  pilkkeen  näin 

ens'kerran,  äidiltä  kuulin, 

ja  kasvoin  paljain  jaloin  ja  päin  - 

tämä  kotini  lie,  niin  luulin. 

Sieir  siskojen  kanssa  kisailtiin 

poropankolla,  lattialla ; 

oli  iloa,  melua,  naurua,  niin 

siellä  kiiltävän  karstan  alla. 


Myös  aakkoset,  aapiset  opittiin 

siellä  karstaorsien  alla. 

Sadut  saatiin  ratoksi  puhteisiin, 

kukki  palsami  ikkunalla. 

Tuvan  takana  kasvoi  pihlajapuu, 

sen  vieressä  verraton  tuomi. 


—  66 


Kotikoski  ja  saaret  ja  salmensuu 
siellä  kannelta  soitteli  Suomi. 


Sain  venettä  sauvoa,  soudella 
ja  ajaa  liinakkoharjaa, 
kotisaaresta  koivuja  noudella 
ja  niityllä  vahtia  karjaa. 
Myös  pilkkoa  piisiin  honkia, 
tai  tervahaudalla  juosta; 
salakoita  salmesta  onkia 
ja  lakkoja  poimia  suosta. 


Pois  täytyi.    Talvella  lähdin  näin  : 
lens'  sivakkasuksi  ja  lyly. 
Nyt  saadaan,  arvelin  mennessäin, 
kai  savuton  pirtti  ja  kyly!  — 
Ihan  oikein:  salongin  suojatun 
sain  —  ristikot  akkunan  eteen. 
Ei  savua;  kelpaa  kelliä  mun, 
ei  vaaraa  hukkua  veteen. 


Mut  muistoissa  vieläkin  vierailen 
siellä  kiiltävän  karstan  alla: 
kotimökkini  peltoja  aurailen  — 
pois  taattoni  tilkusta  halla ! 
Voi  armias,  kuinka  nyt  ikävöin 

sitä  honkapöytää  ja  usta, 
kotikoskea,  aittaa,  illoin,  öin, 
kotikumpuja,  kelkkaa  ja  susta! 


Hyvä  näin  on!     En  sitä  epäile 
ja  kapinoidahan  ei  saa! 
Tasavallan  tahto  on:  lepäile, 
nälänvirsikirjasta  veisaa! 
Jos  ikävä  illoin  joskus  ois, 
—  kuka  miehestä  uskoisi  moista! 
savupirtit,  piiat  mielestä  pois  — 
saat  kääntää  kylkeä,  toista. 


II.  5.  18. 

ÄITI-WAPPU 


Yön  usvista  tähtönen  pilkehtii : 
kuva  Wappu-äitini  armaan. 
Savupirttiin  katseeni  kiirehtii 
pois  selHn  seinistä  harmaan. 


Sieir  Wappu  poikaansa  valvattelee 
surunlapsiko  lie  äityellä? 
Hän  laulaen  lastansa  neuvoelee, 
on  äänensä  helkkyvä,  hellä. 


Sävel  lapsen  mielessä  lainehtii, 
ikipäiviksi  sieluun  syöpyy. 
Ei  unohda,  luokseni  ain'  ehtii, 
jos  minne  kulkuni  yöpyy. 

Taas  kuulen :  laulusi  hyräelee 
sulosäveltä  kirkasta,  kummaa. 
Vait'  hetkinen.    Sitten  se  väräelee 
elontuskaa  syvää  ja  tummaa. 


Se  tahtoa,  luontoa  terästää, 
tuo  uskoa  aikojen  takaa 
sävel  emon  kun  sielussa  helähtää 
„01e,  poikani,  vapaa  ja  vakaa!" 


Nyt  on  otsasi  kulmikas,  kurttuinen 
ja  harmaa  jo  haihtuva  hapsi, 
mut  vuodesta  vuoteen,  tunnen  sen, 
tulet,  kultanen,  kauniimmaksi ! 


Taas  kenties  kärsinet  puutettai, 
—  miten  mieltän'  se  kirveltääpi !  — 
ajan  ankaran  taakkaa  kantanet  kai 
moni  nuorempi  jälkehen  jääpi. 


Ja  tokkopa,  armas,  aavistanet: 
oma  poikaslkin  on  vanki. 
Hällä  rautaset  akkunauutimet, 
ovi  teljetty  —  lukko  ja  kanki ! 

Mut  otsasi  ylevä  kaareutuu, 
sen  näen  ja  hopeahapset. 
Näin  neuvoi  nuoria  äityen  suu : 
„Ei  laiskan  leipää,  lapset !" 


Mitä  äidin  mielessä  liikkunut  lie, 
kun  kyynelet  silmää  kasti? 
Karu,  kaita,  aavistan,  äitini  tie 
on  ollut  ain'  tähän  asti. 


Nämä  neljä  mielestä  koskaan  ei 
pois  menne:  kukkiva  tuomi, 
savupirtti,  äiti  ja  koski  —  helei  — 
tuli  viides  —  tyrmä  ja  puomi! 


„Mäkimatkalla"  mennevät !    Jälelle  jää 
viel'  äitikultani  kuva. 
Kun  viimekertansa  sykähtää 
sydän,  voineeko  unohtua? 


Oi  äitini !    Paljonkin  rikkonut  lien : 
—  väliverhon  vihdoin  poistan  — 
olin  kiittämätöin  ja  kylmä,  niin  pien' 
toki  jonkun  laulusi  toistan. 

I.  5.   t8. 

—  71  — 


VAPAALLE  VELJELLE. 


Muu  kukaties  kaikk'  murtuu,  häilyy, 
uskoni  miehuuskuntoosi  säilyy! 
Vuoret  murtava  tarmo 
suir  on.    Kaatunen  konnien  koukkuun: 
kostajan  vienetkö  omaan  loukkuun?  — 
Parempi  kurjalle  armo ! 


Henkesi  herkkä.     Suurempi  hätä 
suir  on;  maailma  matala,  mätä. 
Kestätkö?    Pyytelen  sua: 
Tyrmä  jos  lienee  henkeni  meno : 
pelasta  lauluni  vankilaveno !  — 
Hauta  saa  sammaltua. 

30.  4.  18. 

KIVÄÄRITULTA. 

Kopissa  oi'  kolme  miestä 
„maan-  ja  kansankavaltajaa", 
joita  pistinlaki  piestä 
tahtoi  —  maine  heillä  vajaa, 

moraali  myös,  saivat  siksi 
tittelikseen  —  punaryssä. 
Itse  eivät  tienneet,  miksi. 
Koskaan  ryssän  syleilyssä 

tavannut  ei  taivaantaatto 
heitä,  muista  syistä  hutki ! 
Mistä?    Mitä  länsi,  kaakko 
hautoo,  takoo?  —  miehet  tutki. 

Olkipahna  permannolla, 
siinä  loiset  loikoeli. 

on  nullut  hunningolla! 
väliin  narrit  naljaeli; 

lueskeli,  naureskeli 
unohduksiin  ootospiinat. 
Toisinaan  taas  shakkipeli 
keventeli  koppitiimat. 

Oli  eräs  lauvantaki; 
kopissa  oi'  kaikki  hiljaa. 
Mitä  mietti  kolmisaki? 
Kohtalo  vain  piti  kirjaa. 

Räiskis!  Ruutu  rikki,  alas! 
Puhti  löysi  punaputkan: 
periseinään  panos  palas', 
oven  päällä  tehden  mutkan. 

Vaieten  nyt  vanki  luki 
naapurinsa  ilmekieltä: 
„Likeltäpä  surma  suki  — 
„suojelus"  jo  puuttuu  mieltä." 

Tiuski  vahti:  »Ikkunasta 
taaskin  joku   tirkisteli! 
Kieltänyt  oon  keikkumasta  — 
Vieruuskoppiin  pamahteli ! 

Siellä  pettur'joukkopuna 
vietti  iltahartautta. 

—  74  — 


Pöytään  lensi  lyijymuna : 
„Katsokaapas,  Suomen  sutta! 

Kovin  yskii,  sylkee,  huokaa; 
ulkona  lie  vitikeli."  — 
„Mannerheimin  jälkiruokaa !" 
hirtehiset  naljaeli. 

Anivarhain  aamusella 
tuomar'  sitten  tutki  noita: 
„Käsketty  on  ammuskella 
akkunoista  kurkkijoita. 

Minua  on  muistutettu", 
jatkoi,  „kurinpuutteen  tähden. 
Muualla  on  tiukennettu 
otteet  teikäläisiin  nähden." 

„Tutkinto"  tuo  tuiki  turha. 
Syytetty  näin  lausueli : 
„Tarkoitus  jos  tehdä  murha: 
oven  kautta  —  selvä  peli !" 

Mutta  totuttiin  tok'  noihin : 
tussartuli  yltyi  vasta. 
Lyijysatsi  ristikkoihin  — 
terveiset  toi  maailmasta. 

s-  s-  i8. 

LAUANTAI-ILTA. 


Ilomielin  iltaa  lauantain 
kaikk'  vapaat  vartoo,  vuottaa. 
Kokemuksesta,  koito,  aavistelen: 
taas  kiusaaja  paikkaapi  nuottaa. 
Siks'  tylsänä  tyhjyyttä  tuijotan  vain. 

Tuli  ilta,  päivän  pilkkeen  vei, 

sano  vartia  hyvää  yötä. 

Myös  lukkari  lauloi  virtensä.  — 

Ei  vangilla  lepoa,  työtä, 

ja  sabattitunnetta  tyrmässä  ei. 


On  sentään,  tokihan  tyrmässäi 
lepopäivän  tietävi  vanki: 
henki  tuskille  herkempi,  arempi 
olet  hylky,  hyljätty!  —  kanki 
taas  jyrähti,  ovesi  eteen  jäi. 

Olis  mieleni  kiivetä  ikkunaan 

ja  tarkata  taivasta,  maata. 

Se  kielletty  kuulan  on  uhalla,  — 

tasavalta  ei  tarjota  saata 

sitä  iloa  —  laskeun  lattiaan. 


Hyvä  on,  hyvä!    Järjestys,  laillisuus 

toki  selvissä  säilyä  pitää. 

Siis  kilttinä  pahnaan  painaun, 

vaikk'  sielussa  ilkeys  itää : 

tämä  lailHsuuttako ?  —  mahdottomuus! 


Ylös  !     Saapihan  kopissa  kulkea 

jalan  mittaista  askelta  kuusi : 

yks'  kaks,  yks  kaks,  yks  kaks,  kas  niin, 

no  muistahan  kääntää  luusi  — 

saat  suusi,  silmäsi  sulkea. 


Kas  näin !    Minä  astelen  taas  —  yks  kaks  ■ — 

tie  tässä  on  tuttava,  varma; 

yks  kaks,  yks  kaks,  yks  kaks,  mitämaks  — 

tämä  kohtaloko,  vai  karma? 

Alas  aatokset!  —  yks  kaks,  yksi  ja  kaks. 


Yks  kaks  —  sivusellissä  —  yksi  ja  kaks 
joku  naapuri  naputtaapi. 

—  n  — 


Ei  aikaa  turhiin  —  yksi  ja  kaks  — 

hän  karhukoppia  saapi, 

jos  vartia  äkkää  —  yksi  ja  kaks  — 

Yks  kaks  —  tuli  mieleen  —  yksi  ja  kaks  — 

ajatus  taas  syntinen  —  kaksi : 

laki  maassa  jos  oisi  ja  oikeus, 

vapaus,  koti,  vaimo  ja  lapsi  ■ —  — 

Mene  luotani,  kiusaaja  —  mars,  yks  kaks  — 

Yks  kaks  —  on  huomenna  —  yksi  ja  kaks  ■ — 

taas  kristikansalla  pyhä. 

Kopin  laudalla  kolme  an  perunaa 

ja  silakka  —  yks  kaks  —  yhä, 

ja  tuoksuva  soppa  —  hm  —  yks  kaks  —  • — 

4.  5.  18. 

NIIN   LUULIN. 

Niin  luulin,  että  sivistys 
on  sielun  kaunein  kukka. 
Peräti  suuri  pettymys, 
sivistys  —  hengen  hukka! 

Työn,  rakkauden  onni  on, 
niin  luulin,  kiistämätön. 
Mut  minkä  saitkaan  palkkion? 
Kuoleman  haaska  jätön! 

Ja  vielä  uskoin :  viisaus 
jalouden  varma  veli. 
Näin :  viisaus  ja  julkeus 
veljinä  rehenteli. 

On  vähämielet  vääriä, 
oikeutta  palvoo  nero, 

arvelin.     Nerot  hääriä 
sai ;  tulos  —  kostovero ! 

Näin  neuvoin:  puulle  kirvestä, 
veljelle  sydäntäsi! 
TuF  „veli",  naama  irvessä, 
liipasimessa  käsi ! 

Ja  vielä:  työlle  kunnia, 
ahkeran  palkka  paras. 
Nyt  huomataan  vain  hunnia, 
on  paras  • —  sotavaras ! 

Vapaus  on  pyhä!     Epäillyt 
en  leinoluritusta. 
Nyt  sellissä  oon  lepäillyt 
ja  tehnyt  parannusta! 

Ja  oppinut  oon,  ymmärrän: 
suur'ihmisyys  on  poissa. 
Kuitenkin  uskon  elävän 
sen  tuskain  tunnelmoissa. 

Vihasta  vielä,  uhasta  , 
eletään  —  ammu,  pistä ! 
Ihmisyys  nousee  tuhasta, 
verestä,  kyynelistä. 

19.  5-  18. 

ON  HELLUNTAI. 

I. 

On  helluntai, 

taas  juhla  koittavan  kesän. 

Ja  kevät  kai, 

lie  leivo  jo  laatinut  pesän. 

Maa  vuottaa  ruohoa,  kukkasiaan, 

ja  sirkkuset,  peipposet  poikasiaan. 

On  helluntai. 


Ei  tuuli  käy. 

Mitä  aikoo  etelä,  itä? 

Ei  päivää  näy, 

sumupilvet  peittävät  sitä. 

Jo  rantaan  raukee  järven  jää, 

niin  kummasti  kyyhky  nyyhkyttää. 

Ei  tuuli  käy. 

—  8i  — 


Niin  raskasta 

on  ilmassa,  metsässä,  maassa. 

Ja  tuskaista 

elo  ajassa  kohtalokkaassa. 

Päät  painuu,  otsilla  varjo  on  kumma 

Tää  voittojenko  ja  toivojen  summa? 

Niin  raskasta! 


Joku  ilvehtii : 

„Ja  nythän  on,  heilini,  helluntai !" 

Näin  nälvehtii : 

„Ja  leikin  ja  lemmen  aika  on  ■ —  vai?" 

Näin  haastavat  verinen  miekka  ja  pistin : 

„Minä  sydäntä  söin  !"  —  „Minä  päitäpä  listin !" 

Joku  ilvehtii ! 


2. 

Missä  piillet,  helluntain 
pyhä,  suuri  henki? 
Maassa  mellastaapi  vain 
vainon  voutirenki, 
saartaa,  ajaa  saalistaan 
verikoiran  lailla  — 
Kaikkialla  kansat  maan 
rakkautta  vailla. 


—  82  — 


Luonto  luomishengen  saa, 
kukkimaan  käy  keto. 
Taivas  siunaa,  kasvattaa  - 
yks  on  maassa  peto, 
jok'  ei  lepy  lempimään, 
tallaa  viimeisenki 
taimen  —  ihmis-elämään 
pesi  pahahenki ! 


Maass'  on  juhla,  helluntai  • — 
vanki  silakkansa  sai. 


19.  5.  18. 

KYYHKYNEN. 


Kyyhky  lennähti  akkunaan, 
niin,  ja  samassa  toinen ! 
TuHvat  kaiketi  katsomaan: 
millainen  elämänloinen  ? 


Akkuna  auki.     Siitäpä 
siirtyivät  sievät  sisään: 
„Kavin  on  koppisi  ikävä! 
Rahtunen  riemua  lisää. 


leipää,  lämpöä,  vapautta, 
kumpaisellakin  puolla 
ristikon.     Ilman  rakkautta 
kovin  on  kolkkoa  olla! 

Yksin?    Puuttuuko  laulupuu? 
Meitä  on  miekkosta  kaksi ! 
Kahden  jakaen  jalostuu 
surukin  suloisaksi. 


Meillä  on  kiire  ullaldcoon: 
pesää  pehmeämmäksi !" 
Menivät.    Tuijotin  ristikkoon 
silmäni  himmeäksi. 


21.   5.    18. 

KOSKITYTTÖ. 

(Onkimuistelma.) 

Taas  taimenta,  kilttua  kuus  kukaties, 
ja  kivellä  kiehuu  pata!  — 
Mut  monasti  kokea  saa  kalamies 
typötyhjää  apajata. 


Kai  sallinet,  kiltun  kypsyessä 
viel*  veistellä  värsyn,  kaksi?  — 
Näes,  kerran  perhoskytkyessä 
tuli  —  arvaapas  ?  —  tyttölapsi ! 


Ei !  Ei  ihan  tarttunut,  tapasi  vain 
tätä  taimentäkyä  pientä. 
Taas  kauan  kalatta  sotkea  sain 
tuota  lohien  liukasta  lientä. 

—  86  — 


Jo  tuli  ja  eli  —  pian  iskee  kiin' 

hei,  loiskis :  läksi  ja  meni ! 

Se  Pyterän  korvalla  pyörähti  niin  — 

miten  vihiäsi  —  arvaathan,  veli ! 

Taas  joskus  joutava  palasi, 
vesivierellä  pyörähteli ; 
mut  oikeat  otteensa  salasi  — 
kuin  tonko  perhossa,  eli. 

Mua  vaivasta  —  taivasta  osa  on  mar 
tuo  kurimokukkien  lapsi ! 
Ollappa  ruuheni  ruhtinatar: 
meit'  oisi  ongella  kaksi. 

Kai  silkkisiimalla  sitonen  sun ! 
niin  päättelin  tonko j en  tiellä. 
Kuin  kiltun  kuivalla,  täytyi  mun 
vain  tyytyä  —  tyhjää  niellä ! 

Olet,  veitikka,  Vellamon  heimoa, 
vaikk'  rannan  rattona  ravaat. 
Myös  käyttänet  Vellamon  keinoa : 
omat  pyyntipyörteesi  salaat. 

Taas  menit.    Tapasi  tuttu  on  tuo ; 
viel'  tuulessa  liinasi  liehuu. 
Kas :  kirmaa  kivillä,  kuohua  juo  — 
veri  villi  käskee  ja  kiehuu. 

Sain  salaa  kuulia  lauiuas 
—  oli  veikeä  vallaton  viisu  — 
ja  hopeankirkasta  nauruas.  — 
Hän  kantokenkänsä  riisu 

ja  kiveltä  kivelle  kiepsahti, 

käsi  veitikan  vettä  löi, 

tukka  tuulessa  vapaana  hulmuili  — 

niin  enkeli  elämöi. 

Viel'  kerran  Kauolla  keikkuvan 
näin,  kahdesti  Otermalla, 
myös  joskus  rannalla  Nuojuan, 
sekä  kolmasti  Koveran  alla. 

Niin,  kukapa,  vallaton,  kujeesi  ties*  - 
kalamiehen  mielessä  lohi. 
Et  kuitenkaan,  ties'  onkimies, 
sinä  keskelle  koskea  tohi. 

Et  uskalla  kilttujen  kisailuun, 
sieir  pyörreryöppyä  monta; 
paras  tanssia  takana  rannan  puun.  - 
Tätä  taimenta  tavatonta 

oli  sentään  mukava  muistella 
ja  laulaa  verkkasen  verran.  — 
Taisinpa  toukoja  uistella  — 
sinisilmäin  kuohuista  kerran. 

21.  5.   18. 

KUOHUISSA. 

I. 

I. 

Ikävästä  luoja  säästä  — 
kuohuille  mun  täytyy  päästä; 
siellä  sielun,  ruumiin  ratot  — 
maalle  jääkööt  konnat,  madot. 

Astun  alle  kotirannan, 
siellä  päällä  puhtaan  sannan 
vartoo  vene,  kolmilaita, 
kevytkeula,   kaunis,  kaita. 

Otan  airot,  onget,  kelat, 
sauvoimet  ja  perämelat, 
virtaan  käännän  veneen  kaidan, 
tervapohjapunalaidan. 

-89- 


2. 

Nousee,  laskee,  notkuu  vene. 
Eteenpäin  nyt  mene,  mene  —  • 
kulje  kautta  kuohu  tyrskyin, 
Wellamoisen  vesimyrskyin ! 

Kokea  nyt  parhaat  pauhut 
tahdon,  sateenkaarisauhut, 
Ahdin  vihaisimmat  vimmat 
koskikimmat  tulisimmat  — . 

Vellamo  ei  ollut  saita. 
Temput  teki  punalaita : 
keikkui,  kellui,  puikki,  luikki, 
puhjennut  ei,  mennyt  poikki 
kevytkeula  tervapohja. 
Perämela,  oiva  ohja 
teki  taiten  tehtävänsä 
kainalossa  kääntäjänsä. 

Väkevät  on  vedenvängät. 
kumpuilevat  pyörremängät 
sieppoo  purtta  sinne,  tänne. 
Vireessä  on  joka  jänne: 
kuohut  halki,  kiertämättä, 
—  melanponsi  polttaa  kättä  — 
paadet  pinnalliset  kierrän, 
karekourut  viistoon  vierrän. 

Väljä  väylä,  antaa  mennä 
ylös,  alas  —  hyppää,  lennä ! 

Asetu  ei  hurja  Ahti : 
taajenee  vain  aallon  tahti, 
iskee  purtta  keulaan,  perään, 
vettä  pärskyy  silmäterään, 
vene  keikkuu  niinkuin  lastu  — 
loiskis  —  melamies  jo  kastu! 
Laidan  yli  läiskähtääpi 
toinen  —  kolmas  ■ —  sähäjääpi 
venosessa  hetkenverran. 
Ankarat  on  Ahtiherran 
hyöilckäykset,  raivoryöpyt  — 
vähä  niillä  voitat,  hyödyt  ■ — 
moiskis,  loiskis  —  ähäkutti !  - — 
kättä,  jalkaa  vapisutti, 
vene  vettä  puolillansa  — . 
Murrettu  on  Ahdin  ansa: 
vaahtopäät  jo  vaimeneepi, 
kähyt,  sähyt  laimeneepi : 
vene  menee  melomalla. 
Pian  ollaan  kosken  alla. 

Siellä  keulan  rantaan  käännän, 
vaatteistani  veden  väännän ; 
riemullisen  päätän  retken, 
vietän  leudon  lepohetken : 

mielen  hurja  hurma  laukee 
niinkuin  aalto  lampeen  raukee. 


Koettu  on  koskihetket, 
monet  jalot  kalaretket. 
Kunhan  väistyn  maailmasta, 
lakannen  kai  sitten  vasta 
kaipaamasta  kuohupäitä ; 
tyynet  lammet  ■ —  niitä,  näitä ! 
Vellamon  ja  Ahdin  soitto 
hurmaavaa  kuin  huomenkoitto, 
kevättäkin  tenhoisempi, 
lumoova  kuin  ensilempi. 


II. 

I. 

Rikas,  viljava  on  povi, 
hedelmällinen  maaemon. 
Jakamaan  ei  lapset  sovi 
lahjoja  sen.     Työn  ja  levon 


ihmiselle  jokaiselle 
luoja  tarkoittanut  tasan. 
Toiselle  jäi  vilu,  helle, 
toinen  korjas  viljakasari, 

sanoi :  synnyin  isännäksi, 
sinut  luoja  työhön  loitsi. 
Orja  pellolle  nyt  läksi  — 
herra  nauroi,  hekkumoitsi. 

Vuosisadat  verkkaan  vieri, 
työ  loi  maasta  mairehinta. 
Orja  raatoi,  maassa  kieri  - 
kallis,  karvas  elon  hinta. 

Kerran  orja  keksi :  sulia 
taitaa  olla  tilivelkaa; 
ihmiseksi  tahdon  tulla  — 
raipparasva  ei  nyt  kelpaa! 


2. 

Herra:  vaiti,  työtä  työnnä! 
Orja:  vapaus!   Etkö  myönnä  — 

—  Muir  on  vouti,  raippa,  valta. 

—  Mulla  nyrkki  —  malta,  malta ! 

—  Muir  on  lupa  keisarilta. 

—  Särkyy,  sortuu  sekin  silta! 

—  Laki  rajat  takaa,  jakaa. 

—  Laiska  lurjus  mässää,  makaa ! 

—  Sääntö  luojan,  minkäs  mahto? 

—  Vapaus  taivaan  herran  tahto ! 

—  Kuule,  katso  papin  suuta! 
■ —  Pukinsarvi  samaa  luuta ! 

—  Herran  mies  on,  tiedä,  pappi. 

—  Lienee  ahneuden  appi. 

—  Tullet  tyrmään  teljetyksi. 

—  Monta  jää,  jos  uupuu  yksi. 

—  Tutki,  taida  katkismukset. 

—  Riittää  lorut,  jaarutukset. 

Eriteitä  miehet  meni.  • — 
Salamat  jo  välähteH. 

3- 

Korpit,  kotkat  ruokaa  saapi, 
verihurtat  mellastaapi, 
pettää  kansaa  valheillansa  — 
siellä  hauta,  tuolla  ansa. 
Tahtoi,  taikka  vastusteli 
sotaa :  peikko  irvisteli, 
toiset  kruunaa  sankariksi, 
toiset  kiroo  —  vaikka  miksi, 
iskut  sinkoo  sinne,  tänne  — 
kirottu  on  elämänne! 

Savu  peittää  maata,  merta. 
Itä,  länsi  löyhkää  verta. 
Surma,  tuho  tuhansitten, 
hätähuuto  miljoonitten. 
Kansat  viettää  verihäitä, 
sortuu  myöskin  kruunupäitä. 
Veljet  eri  rintamissa 
purevat  kuin  koira,  kissa. 
Maassa  hornankäärmeet  mataa, 
verta,  tulta  taivas  sataa! 

Tulvii,  läikkyy  lämmin  veri. 
Laivat  nielee  valtameri. 
Kellä  säilyy  silmät  auki, 
häneen  rupee  ruttotauti. 
Kuka  heikko  henkiin  jääpi, 
senkin  nälkä  näännyttääpi. 
Auki  vihan  myrkkylähteet ; 
hukkuu  ihmisyyden  tähteet. 
Kuulunee  jo  huuto  kuuhun : 
veri  nousee  silmiin,  suuhun ! 
Tuho,  tuomio  on  tullut  — 
helvetti  vie  viisaat,  hullut! 


4. 

Tapaamme  taas  orjan,  herran 
kohtasivat  vielä  kerran. 
Virkkoi  herra :  osan  annan  ! 

Orja:  ihmisyyden  pannan 
murran,  ennen  en  mä  heitä  — 
vieläkö  käyt  eriteitä? 
Vaikenivat.     Orja  lähti. 
Viel'  ei  vilka  aamun  tähti. 
Kumma  herran  katse,  käytös  — 
näkemätt'  on  viimenäytös. 

5. 

Kuka  riidan  ruman  alkoi? 
Enimmän  ken  päitä  halkoi? 
Mikä  rauhan  rakentaapi? 
Tyrmään  tyytyä  ken  saapi? 
Sodan,  vihan  verilika 
koulun,  vaiko  kirkon  vika? 
Auraks'  joko  verirautaa 
luodaan  —  vaiko  uutta  hautaa? 
Mikä  mahti,  voima,  valta 
turvaa  heikot  sorrannalta? 
Kuka  petturi  ja  miksi? 
Ken  nyt  kelpaa  tuomariksi  ? 
Hyvä?    Paha?    Missä  ero?  — 
Mitä  vastaa  viisas,  nero? 

Nero  sähköön,  säilään  luottaa. 
Historia  hiljaa  vuottaa.  — 
Vaiti !    Valo  silmäterää 
syttää  —  ihmisyys  jo  herää ! 

16.  5.  18. 

RAKASTA 


Rakasta  lähimaistasi 
ja  auta,  anna  majaa! 
Ystävä  lie  tai  vihamies, 
ei  lupa  tehdä  rajaa. 


Vaivaiset,  kurjat  kulkijat 
vie  kotiin,  holho  siellä, 
ja  missä  kohtaat  eksyneen 
elämän  talvitiellä. 


opasta  häntä  oikeaan 
jos  nälkäinen  lie,,  syötä.  — 
Autuuteen  arvollinen  näin 
rakastain  tekee  työtä. 

Rakasta  lähimaistasi! 

on  käsky  pyhä,  yksi ; 

sen  tiedät,  teet  —  jos  minne  meet, 

et  joudu  hyljätyksi. 


Te  mitä  mittaa  käytätte, 
samalla  maksun  saatte. 
Min  kylvätte,  sen  niitätte 
se  tarkoin  muistakaatte. 


Rakasta  lähimaistasi, 
työntaakkaan  tartu,  kanna! 
Jos  valinta  lie  vaikea, 
näin  kuuluu  käsky :  anna ! 


Rakasta!    Voita  itsekkyys  — 
pois  kosto,  kauna,  kade! 
Näin  saapuu  onni,  ihmisyys, 
veljeyden  kevätsade. 

27.  4.  18. 

KUULIN  LEIVON. 


Kuulin  leivon  lirittävän, 
linnan  yläpuolia. 
Kevätvirren  virittävän : 
„Vier  ei  tarvis  kuolla! 


Helskyttävät  päivättäret 
ruoho-,  kukkaispirtaa. 
Hauit,  harrit,  lohet,  säret 
uivat  vastavirtaa. 


Vielä  hongat  huminoivat 
Suomen  kangasmailla. 
Rauhan  harput  kohta  soivat. 
Vapautta  vailla 

olet  —  sydän  hakkaa  harvaan; 
salvat  aikaan  saa  sen. 
Kuule:  kohta  aivan  varmaan 
vapaa  olet  taasen !" 


Elin  leivon  lauleloissa.  — 
Herkes'  helskytykset ; 
linnan  koppikomeroissa 
pesii  pettymykset. 


Vapaille  taas  leivo  laulaa; 
maahan  sattuu  sade.  — 
liotelkaa,  keill'  ei  paulaa, 
en  00  onnen  kade! 


22.  5.  18. 

VAPAUDEN  KAIPUU. 


Mikä  sielussa  ikuista  on,  pysyväistä? 

Se  on  vapauden  kaipuu. 

Sitä  ei  sammumaan 

saa  kirot,  ei  soimat, 

ei  taivaan,  maan, 

ei  helvetin  voimat ; 

se  seuraa  iloista,  myös  itkeväistä. 


Jos  mikään  aikain  vaiheissa  kestää, 

on  se  vapauden  kaipuu. 

Sitä  ei  sido  salvat, 

ei  sotajoukot, 

ei  pistimet,  kalvat, 

ei  linnojen  loukot ; 

kasemattien  kauhut  sitä  ei  voi  estää. 


—  lOI  — 


Tuli  orjankin  sielussa  kytee  ja  vilkkaa 

se  on  vapauden  kaipuu. 

Ken  vapauden  vei 

syyttä  veljeltään, 

hän  anteeksi  ei 

sitä  saa  ikinään ; 

hän,  kunnoton,  pyhää  henkeä  pilkkaa. 


Oi  veljeni!    VaaHos  vapauden  tulta 

lailla  Westan  papittarien. 

Se  on  suurinta  maista, 

elon  tuoksuvin  kukka, 

taivaista,  jumalaista  — 

sun  periipi  hukka 

vapautesi  palo  jos  sammuvi  suita. 


28.  4.  18. 

AAMUSUMUSSA. 

On  paljo  haavoja  isketty 
jotka  verta  tihkuvat  yhä; 
kevätkylmiä  julmia  kestetty 
ja  tokkopa  lähestyä 
voit  veljeä,  entistä  ystävää  — 
oli  veljeys  velttoa,  löyhää; 
oli  hyvyys  heikkoa,  pettävää 
ja  rikkaan  rakkaus  —  köyhää! 

Nyt  tokkopa  luottaa  ystävään 
voit  hädässä  suurimmassa? 
Hän  innokkaasti  on  itseään 
par'aikaa  palvelemassa : 
„On  kiire,  jätähän  rauhaan  nyt, 
muir,  tiedät,  paljo  on  työtä. 
Sun  tähtesi  olen  jo  tärvännyt 
monta  kallista  päivää  ja  yötä !" 

Mut  sillä  on  aikaa  ja  tahtoakin, 
ken  koston  pihtiä  pitää.  — 
On  pinnalla  kuonaa,  vahtoakin, 
ja  Valkonen  kylvöhän  itää. 
Yhä  ahjoon  sysiä  sysää  vaan 
nyt  voittaja  —  tulkoon  tuhkaa! 
„Tasa-arvon  saakoot  murjuissaan 
täit,  punikit  f"  ivaa  ja  uhkaa. 

Jos  nälkään  murua  pyytänet, 
saat  suojeluspotkusta  kiittää. 
Jos  jumalan-ilmaan  rukoilet  — 
„Suus  kiinni,  ruikutus  riittää!" 
Minä  luulen:  turha  on  muistella 
sitä  ainutta  auringon  kukkaa. 
Saat  päältäsi  „pulmuja"  puistella 
ja  tutkia  sukkaa  ja  tukkaa. 

Ja  rakkaus?  —  Kaukana  etäisyys, 
sinne  polku  kivinen,  kaita.  — 
Veli,  ystävä,  kuuletko  :  „Ihmisyys !" 
Kätes!    Meidän  on  alkaa  aika! 

24.  5.  18. 


104  — 


AAMUVALOA. 


Valvoin  koppini  pahnoilla  yötä, 
aivoni  askarsi  aattelutyötä ; 
vaihtuvat,  haihtuvat  varjot  ja  valot. 
Henkeni  kapinoi,  taistelin,  voitin : 
vihaa  itsessä,  veljessä  moitin. 
Elämän  valot:  tunteet  jalot. 


Kostitte  kolkosti  —  syystä,  tai  syyttä. 
Kostonne  kirkasti  vain  ihmisyyttä  — 
syvintä  suloa  surujen  huntu. 
Ihmisyys  voittoon !  siinä  sun  virkas.  — 
Autuas  aamu,  koppi  niin  kirkas! 
Sieluni  tapasi  taivastuntu. 

12.   5.   18. 

KOHTALON    KOURISSA. 

I. 

Raskas,  ankara  elämäntaakka 
lapsesta  alkaen  ain'  tähän  saakka. 

Nuorena  puutteen  painoa  kannoin, 
miehenä  työlleni  parhainta  annoin: 

Velvoitus,  työ,  onni  kaikille!    Sama, 

ken  ja  mistä.     Muut'  ei  mulla  tunnustettavana. 

Purteni  ei  ui  vallan  vanaveessä. 
Totuus  rintaman  takana  ja  eessä! 

Lienen  jo  vanha,  en  kestäne  enää, 
tahto  ja  tarmo  jo  tehnevät  tenää. 

—  io6  — 


Mieleni,  kieleni   salpoja  soimaa. 
Onko  se  heikkoutta,  vai  onko  voimaa? 

Miksi  en  tyydy,  kuin  monet  toiset 
tyrmiin  teljetyt  elämänloiset  ? 

Elämän,  kuoleman  välillä  vaapun  — 
kenties  kostajan  katiskaan  kaadun. 


Henkeni  käskee:  uljaana  uhmaa 
kohtalon  leikkiä  tunnotonta,  tuhmaa. 

Nälkää  kestää  täytyy,  ja  jaksaa 
piina  ja  pilkka  uljaasti  maksaa. 

En  tahdo  kostoa,  en  ole  kade, 
marttyyrimainetta  en  myös  hae. 

Mutta  en  ymmärrä  suo jeluski eitä  — 
inhoan  kostajan  inf ernomieltä ! 

Joskus  rohkeus,  uhmakin  herää: 
kohtalon  leikistä  punon  runokerää. 

Voittaja  olen,  jos  laulella  jaksan, 
laulaen  kiduttajilleni  maksan. 

Tiedän,  lauluni  laimea,  heikko  — 
sulle  se  kuuluu,  kohtaloveikko. 

Virrestä  voimaa,  lohtua  saamme, 
miehinä  murheet,  murikat  ja'amme. 


Tulkoon  tili,  tuossa  on  tunnus  — 
kohtalo,  viskaa  vaakaasi  punnus ! 

Kiiruhda!    Kaipa  on  vireessä  jänne: 
jos  olen  liikaa  —  tähtää  tänne ! 

2.  5.  18. 

UNTA  JA  TOTTA. 


Kuuskolmatta  kun  toukokuun 
oi'  päivää  kulununna 
ja  unohtaen  kaiken  muun 
kuin  munkki,  taikka  nunna 


toimitin  iltahartautein : 
oi,  luoja,  vapaus  anna ! 
Lie  kylliksi  jo  erheillein 
kirvoita  kiropanna! 


Ei  vastausta.     Toiveet  pois, 
odotus  varma  surma! 
Ja  mistä  mulle  sääli  ois, 
kun  tuhannet  vie  turma. 

Rangaistus  synnin  sovitus  — 
tuo  todistakaa  toki ! 
Ja  mistä  sitten  katumus?  — 
Näin  nääntyvä  taas  hoki. 

Osota  erhe,  rikkomus, 
se  liikaa  eihän  Hene, 
siir  muuten  koppikasvatus 
ei  sovitukseen  viene.  — 

Näin  taasen  tapaan  entiseen 
ahdistaa  elonpulma. 
On  sama,  mitä  toivon,  teen  — 
kohtalo  kylmä,  julma. 

„Ei  sääliä,  ei  armoa  — 
elämä  arpapeli!         * 
Luo  kosto  voimaa,  tarmoa, 
vaikk'  eessä  —  isä,  veli!" 

Tuo  oppi  julman  kamala  — 
sen  keksi  mielipuoli. 
Mut  vangin  vastalauseista 
ei  pistinhullut  huoli. 

Ja  mitä  yksin  voisinkaan, 
kun  kaaos  kaikkityyni 
sekottaa  kortit  taivaan,  maan, 
mun  mikä  oma  syyni? 

—  iio  — 


Noin  tunsin,  tuumin,,  miettelin  ■ — 
on  vangin  taivas  musta. 
Unettaret  mun  vietteli 
luvaten  unhoitusta. 

Näin  unta:  Tuossa  tuonela 
saarella  Suomen  meren? 
Sen  näin.     „Ja  siellä  kuolema 
vie  lihan,  luun  ja  veren !" 

Niin  naljailtiin  ja  laskettiin 
„Kuoleman"  kotirantaan.  — 
„Ken  tänne  kulkee",  kuulin  niin, 
„saa  piiloutua  santaan". 

Saarella  pappi  saarnasi, 
ja  piikkilangat  itki. 
Lakia  luki  tuomari, 
mierpuolet  ruohot  kitki. 

Mut  piikkiaidan  takana 
or  pistinmiestä  kuusi.  — 
„Punikkiroisto,  pakana, 
nyt  korjaa  täältä  luusi!" 

Ennenkuin  ehdin,  potkut  sain: 
„Hei,  murjuun,  ryssänrenki !" 
Tottelin,  lausuin:    „Kyllä  vain!" 
Olihan  rakas  henki. 

—  III  — 


Mut  „murjussa"  voi,  mitä  näit 
luurangot  mustat  eli. 
Ruokana  heillä  toukat,  täit  — 
kyyt  heille  irvisteli. 

Ja  hiisi  heitä  kylvetti  — 
nyt  täytyy  laulun  laata! 
Ei  Danten  luoma  helvetti 
julmempi  olla  saata. 

Pakenin.    Mua  ahdisti 
yks,  toinen  mielipuoli.  — 
Seis !    Sellin  ovi  aukeni, 
lens'  kumoon  koppituoli. 

Laukausko?    Heti  havahdin  — 
hyi,  kauhistava  juttu 
min'  näin!    Mä  ylös  kavahdin  - 
tää  onhan  koti  tuttu. 

„Pois  täältä !"  huusi  vartia, 
ei  tiennyt  tarkoitusta, 
miks',  minne  yössä  marssia; 
tul'  mieleen  näky  musta. 

Raudoissa  junaan  juonnettiin, 
värähti  vähän  povi. 
Ja  mitä  sitten  koettiin  — 
ei  sointuihin  se  sovi. 

HELVETTI. 


On  helvetti !    Paljoa  kamalampi, 
kuin  ennen  kuvattu,  kuultu. 
Ja  kiusaaja  julmempi,  purevampi, 
kuin  koskaan  koettu,  luultu. 


Nälän,  koston,  pilkan  pistintie 
sinne  johtaa  ■ —  valkoset  ukset. 
Ken  vankileirin  keksinyt  lie 
sai  pirulta  piirustukset. 


Eikö  rienaus  viel'  ole  riittävä? 
Etkö,  Valkonen,  häpeä  ■ —  salaa? 
Työ  tekijätään  on  kiittävä, 
ja  kaiku  metsästä  palaa. 

On  aika  laulusta  lakata, 
ei  virrestä  viriä  mieli ; 
likapakkiin  perunsa  pakata  — 
kitalakeen  tarttui  kieli. 

Murjussa  juhannuksena  1918. 

KULON   KÄYTYÄ. 


KULON  KÄYTYÄ. 


On  vapaa  Suomi !  kuulin  niin, 
mut  tuhkaan  toiveni  jäivät: 
kun  veljeyskannelta  kaivattiin 
verimarssia  soitteli  säilät. 


Tuli  aika  heikkoja  häväistä 
ja  summakaupalla  kostaa. 
Myös  sopii  vieraissa  käväistä 
ja  halvalla  mainetta  ostaa. 


Kirot  kiirii  ilkkuen  ilmassa, 
maass'  nalja  ja  naurun  hytke.  — 
Jos  liian  hyvä  lie  linnassa, 
kas,  tuossa  on  kalvoset  —  kytke ! 

Nyt  voittehan  tarhani  tallata, 
sotaratsuilla  laihoni  syöttää, 
punamökkini  pistimin  vallata 
ja  lyhteen  riihestä  ryöstää. 


Ja  venheeni  murskata  myös  emäpuun, 
sekä  puhkaista  purteni  laidan 
te  voitte  ja  niemeltä  lahdensuun 
alas  sortaa  sarkani  aidan.     . 


Niin,  voittehan  tuhota  tuomipuun 
tuon  lapsena  istuttamani, 
pihapihlajan,  koivun  ja  kaiken  muun, 
mitä  alla  on  akkunani. 


Ja  akkunan  saatatte  särkeä, 
savupiipun  ampua  alas.  — 
Koeta,  kostaja,  miekkasi  kärkeä 
mun  rintaani,  jos  vain  valas 


sitä  vaatii,  nythän  on  tilaisuus, 
kun  saatu  on  Suomeen  sota; 
voi  joskus  muuttua  mahdollisuus 
ei  tussarit  tulta  ota. 

Kapinoitsijat  lyöty  jo  lie,  kukaties, 
on  voittaja  valkonen  puoli.  — 
Anna  oikeutta,  kuuletko,  valkonen  mies, 
en  säälistä,  armosta  huoli! 


Mut  ettepä  saaneet  kopissakaan 
terästelkiin  miekkosen  mieltä! 
Ei  viel'  toki  voittaja  valkosen  maan 
ulos  kiskonut  laulajan  kieltä. 


Niin  kauan  kun  rintani  lämmin  on, 
myös  virsi  mieltäni  viihtää, 
ja  kostajakonnien  mahdoton 
on  laulajan  latua  hiihtää. 


Toki  vainotun  virressä  ihmisyys 
edes  heikosti  heijastaapi. 
Vaikk'  vankilaleikki  on  mielettömyys 
runopurteni  potkurin  saapi. 

..VALKOINEN  VAPAA." 


„Hei  veikkoset !    Tässä  on  laivamme  uus, 
se  on  sankaripeitsillä  pesty !" 
Näin  laivuri  raisu  rannalla  huus.  — 
„Yks  matka  on  mainio  tehty! 


Sen  mastoina,  katso,  Kalevan  puut, 
nimi  sillä  on  „Valkonen  Vapaa". 
Heti  sylkevät  tulta  sen  tykkien  suut 
punarahtusen  jos  vain  tapaa!"  ■ — 


Niin  on.    Toki  tiedän  ja  tunnen  tuon, 
sen  ruumassa  yötä  jo  vietin. 
Eläköön  !    Myös  kapteenin  onneksi  juon ! 
Mut  yöllä  mä  ruumassa  mietin : 

Meri  täytyy  tutkia,  kartoittaa  — 
jos  myrsky  ja  ukkonen  äytyy. 
Ja  julmuri  ruorista  karkoittaa  — 
punapurttakin  sietää  täytyy. 


Säät,  tuulet  ja  mainingit  häilyilee, 
valonheittäjät  lienee  ja  luotsi? 
Merenpinta  jos  tyynenä  päilyilee, 
ain'  vaihtuu  luode  ja  vuoksi. 


Kai  kapteeni  tuntee  veren  ja  veen, 
lie  purjeet  ja  ankkurit  lujat?  — 
Mitä  miettii  laivasta  laitteineen 
salotorpat,  töllit  ja  tuvat? 


Kas,  kapteeni,  taivaan  rannalla 
näet  pilvenrahtua  kaksi. 
Mitä  arvelet?   Saattaa  aavalla 
tulla  ulappa  uhkaavaksi. 


Paras  palata  ajoissa  satamaan  — 
saat  kaikki  jo  keinosi  käyttää. 
Varo  vuotoa,  muuten  kokonaan 
meri  „Vapaan  Valkosen"  täyttää ! 

Tai  saarien  suojaan  luovia, 
jos  välttää  tuhoa  tahot, 
jos  osannet  hoidella  ruoria 
ja  purjeesi  ei  liene  lahot. 


Mut  muistanet:  kipinä  kiiluva 
kulovalkean  kuivalla  siittää. 
Jos  kylvänet  tuulta  rannalla, 
saat  myrskyä  selällä  niittää. 


Varo,  Valkonen,  hattarat  häilyilee 
onko  „Vapaa"  taitavan  tuote? 
Meri  vaikkapa  tyynenä  päilyilee, 
yhä  vaihtuu  vuoksi  ja  luode. 

LEIJONALIPUT. 


I. 


Hei,  leijonaliput  ne  liehuvat: 
Idän  rutosta  Suomi  jo  säästy! 
Veret  voittajan  suonissa  kiehuvat 
punapeikoista  myöskin  on  päästy! 

Tätä  kansaa  pinteissä  pitänyt 
on  tsaarien  sorto  ja  mahti. 
Idän  kirot  ja  ilkeys  itänyt  — 
nyt  toinen  on  tanssissa  tahti! 

On  Suomi  vapaa!    Selvä  on  tie 
Suomenlahdesta  laajasta  aikain 
Jäämerelle.     Kenties  Vienassa  lie 
pian  Väinölän  venheen  valkain! 

Ja  torvet  ne  raikuvat,  rummut  lyö, 
tulipolttavat  tunteet  läikkyy !  — 
Mikä  pauke?    Jatkuuko  tykkien  työ? 
Miks  vankilan  suojatit  säikkyy? 


2. 

Kulo  kuoleman  Suomessa  kulkenut  on, 
se  ei  ole  ensikerta, 
mut  julmin,  vihlovin,  niin  lohduton : 
veli  vuodatti  veljien  verta. 

Miel'  miekkosten  ilosta  ailakoi 
kuin  keväällä  kirjavan  kyytön. 
Sotatorvet  soi,  väki  riemuitsi,  joi  — . 
Kuka  syyllinen  on,  kuka  syytön, 

ei  aika  tuot'  ole  tutkia  — 
saa  palkkansa  petturilaumat  : 
Mäkitiellä  ei  ole  mutkia  — 
ei  vapise  valkoset  saumat ! 

Ja  sääli?    Sankarin  heikkoutta, 
nyt  oikeutta  kaitsee  kalpa! 
Tämä  vasta  on  valkosta  veikkoutta  — 
kapinoitsijan  henki  on  halpa! 

Runoniekka !   Laulusi  parhaimmat 
nyt  laulele  —  sointujen  summa!  — 
Ja  leijonaliput  ne  hulmuilevat,  — 
ilo  autuas,  huoleton  humma ! 


3. 

Niin.     Toiset  ne  kyntävät,  niittävät, 
toiset  sieppaavat  saaliin,  sadon; 
toiset  yltäkyllästä  kiittävät, 
toiset  kyynelin  korjaavat  kadon. 

Toiset  ne  nauraen  nauttivat, 
toiset  tilillä  tuonelan  mailla; 
toiset  tyrmässä  tylsinä  tuijottavat 
elonlahjoja  kaikkia  vailla. 

Ja  toiset  ne  riemusta  humaltuvat  — 
ja  pistimet  toimivat  pikaa. 
Saa  paariaskasti,  „kavaltajat", 
nyt  satsin  lyijyä,  likaa. 


4. 

Kaikk'  sota  on  synti  ja  mielettömyys, 
pahin  veljien  verinen  kesti.  — 
Mitä  teit,  kun  orjasi  anoi  ja  pyys'? 
Et  kuunnellut  —  et  totisesti ! 

Kukas,  kuulehan,  kylvänyt  kurjuutta 
vuossatoja  on,  tähän  asti? 
Kuka  paariaskastin  kasvatti 
niin  julmasti,  armottomasti? 

Kuka  köyhiltä  vallan  ja  vapauden 
ain*  kertakerralta  kiisti? 
Kuka  orpojen  osan  ja  oikeuden 
ja  leivän  ja  lemmen  riisti? 

Kuka  ajoi  torpparin  töllistään; 
kenen  kerjäsi  vaimo  ja  lapsi? 
Kuka  elämänriemun  rippeistä 
ain'  jäänyt  on  osattomaksi? 

Kuka  kokea  saanut  on  kurjuuden 
likrJammit  lapsesta  saakka, 
nälän  nähnyt,  kaiken  nurj uuden; 
kenen  ankarin  elämäntaakka  ? 

Kuka  hoiteli  herrojen  taloutta, 
repi,  raatoi  min  jaksoi  ja  ehti? 
Yhä  enemmän  työtä  ja  jaloutta 
kuka  vaati  ja  —  vain  vetelehti? 

Kuka  vainon  vaikean  aikana 

sai  suurimman  kuorman  ja  surun?  — 

Te  joskus  palkaksi  pilkaten 

kuin  koiralle  heititte  murun. 

Kuka  ohjelmat  sekä  lupaukset 
yhä  kertakerralta  petti, 
kuin  farao,  orjia  ahdisti 
ja  polki  ja  sylki  ja  ketti? 

Kuka  kuivasi  köyhien  kyynelveet  - 
se  olihan  vallassanne  ? 
Te  ootteko  koskaan  tinkineet 
murun  rikkaasta  riemustanne? 

Kuka  laiskana  lauleli,  mietteli, 
piti  iloa  päivät  ja  illat? 
Kuka  työläistyttäret  vietteli  — 
kaikk'  katkoi  sielujen  sillat? 

Te  ootteko  koskaan  myöntäneet : 
elonlahjoja  aika  on  jakaa? 
Ulos  kertakerralta  työntäneet 
ootte  orjia  olkanne  takaa. 

Te  ootteko  teossa  määränneet : 
työ,  onni  ja  oikeus  tasan? 
Mut  kukkona  kiekuen  hääränneet 
kuka  sieppasi  suurimman  kasan? 

Sitä  satoa,  ystävä,  arvaa  et, 
mikä  kertyy  kerjännästä. 
Mitä  kylvät,  kun  tylysti  tiuskaiset 
„Saat,  äpäräpentu,  nyt  tästä!" 

Kuka  teistä  tuntee  ja  sanoopi 
mik'  on  työttömän  tuskain  lisä, 
kun  kultakutrinsa  anoopi : 
„Oi  leipää,  leipää,  isä !" 

Kuka  teistä,  kysymme,  tuntenut  lie, 
mit'  on  polttava  hengen  jano, 
kun  on  suljettu  tieteen,  taiteen  tie, 
sen  taivastemppelit  —  sano ! 

Ja  nyt,  kun  mitta  on  täyttynyt, 
te  siirrätte  syyn  sekä  vastuun 
pois  päältänne  niinkuin  Pilaatus 
ja  juhlitte  —  kenenkä  laskuun? 

Tosiaanko  te  luulette;  syyllinen  vaan 
on  paariaskastinne  yksin, 
joka  aina  on  tuomittu  alistumaan 
verikatkerin  kärsimyksin  ? 

Nyt  luokkavaltanne  linnoittaa 
ikipäiviksi  aikonette. 
Se  veljesvihaan  innoittaa  — 
tulivuorella  hummailette ! 

Hyvä!  Hiidenkirvi  nyt  suistakaa; 
hyvin  päättynyt  lie  sotaretki. 
Mut,  voittajamiekkoset,  muistakaa: 
nyt  on  etsikkoaikanne  hetki ! 

Sotasaaliilla  laivanne  lastatkaa ! 
Toki  lienee  tallella  järki, 
kun  humala  haihtuu,  vastatkaa: 
kuka  Suomen  sampuen  särki? 

Käs'  sydämelle,  voittaja  nyt: 
mistä  tullut  on  häpeä,  hätä? 
Ajan,  ankarat  neuvot  jos  ymmärtänyt' 
olet  —  lyöty  lyömättä  jätä ! 

5- 
Taas  torvet  ne  raikuvat,  rumpukin  lyö, 

yhä  yltyy  humalahumu.  — 

Yhä  mustempi  orjien  otsill'  on  yö 

ja  silmissä  kuoleman  sumu. 

Kevät  luonnossa.  Suomessa  sunnuntai, 
ilo  tarttunut  voittajaväkeen.  — 
Myös  paariasparoilla  juhlansa  —  vai 
mitä  varten  marssivat  mäkeen? 

LAULU  TAMMESTA. 

Kuin  syksyllä  sortunut  kukkanen 
kohos  hallaisen  hangen  alta, 
ja  lentoon  perhosen,  hyttysen 
sai  valon  ja  lämmön  valta; 
maanmataja  elämän,  siivet  saa 
j"a  tuoksuu  metsä  ja  maa, 

niin  nousee  poljettu  ihmisyys 
vihaviimojen  veristen  alta. 
Ei  pistimet,  pilkka,  lemmettyys 
saa  päivyttä  taivahalta; 
se  nousee,  loistaa,  lämmittää, 
pian  poissa  on  routa  ja  jää. 

Myös  toivojen  tammi,  veljeyspuu, 
joka  johtaa  hyljätyt  hyvään, 
taas  nousee,  kasvaa,  kaunistuu 
ja  juurensa  työntävi  syvään. 

Sen  lehvät  pilviä  tavottaa, 
sen  alla  on  viljava  maa. 

Se  on  taistojen  tammi,  veljeyspuu, 
jota  veri  ja  kyynelet  kasti.  — 
Taas  loistavi  silmä  ja  hymyy  suu 
niin  hellästi,  autuuttavasti.  ■ — 
Sen  juurella  juhlia,  rakastaa 
työnsankari  tahtoo  ja  saa. 

Me  tiedämme,  maaemo  antimiaan 

ei  luovuta  viljelemättä. 

Jokamies  nyt  kiireesti  kimppuun  maan, 

kellä  kaksi  on  tervettä  kättä. 

Niin  sarkojen  saartama  veljeyspuu 

yhä  kasvaa  ja  kaunistuu. 

Se  lehvät  laajalle  levittää, 
maan  uumista  mahlat  se  nostaa; 
se  heikoille  hellästi  hymyää, 
kirot  rakkaudella  se  kostaa. 
Ei  siunaa  pyyteitä  pistimien, 
vaan  jalojen  ihmisien. 

Elojuhlaa  juurella  vietetään 
taas  tammen,  kun  saapuu  syksy. 
Ei  leivättä,  lemmettä  yhdenkään 
pidä  jäämään ;  ykskään  eksy 
sieir  liikaa  lyhdettä  anastamaan, 
ei  onnea  varastamaan. 

Se  nousee,  kasvaa,  juureutuu, 

sen  oksilla  onnen  on  pesä, 

niin  totta  kuin  taivaalla  päivä  ja  kuu 

ja  talvea  seuraa  kesä. 

Me  vannomme  juurella  tammen  sen: 

Työ,  onni  on  yhteinen ! 

Toi  tuhoa  valtaistuimet, 
soi  sotia  kirkkojen  kellot, 
ja  saarnaaja  siunasi  pistimet, 
työns'  rikkaruohoa  pellot, 
mut  veljeystammi  ei  taittua  voi, 
se  toivoa  taas  huminoi. 

Sen  juuret  juurtuvat  sydämiin, 
näes,  latva  jo  taivasta  tapaa ! 
Sitä  kostaja  ei  saa  kahleisiin  — 
oi  ihminen,  tääll'  olet  vapaa! 
Jos  kadottanut  olet  kaiken  muun, 
tule  turviin  tuuhean  puun ! 

Ei  taivastemppelin  perustaan 

saa  jäädä  kirojen  hiekka; 

vain  rakkaus  kelpaa  rakentamaan  — 

pois  mielipuolilta  miekka ! 

Huku  huotraasi,  ilkeys,  itsekkyys; 

maan  periipi  ihmisyys. 

FENIKSLINTU. 

(Vanha  tarina.) 

Maiir  etelän  lintunen  eleli, 

oli  ainoa  lajiansa. 

Se  aamusta  iltaan  lenteli 

ja  lauleli  laulujansa. 

Niin  kohosi  kotkana  korkeuteen, 

tai  kosketti  maata  sen  siipi. 

Lens'  nuolena  pinnalla  päilyvän  veen, 

sekä  vasten  myrskyä  kiiti. 

Se  on  Fenikslintu,  kansa  sen  ties, 

ei  sellaista  nähty  ei  kuultu. 

—  Se  on  tarina  vaan,  sano  aatelismies, 

mierhaave,  linnuksi  luultu.  — 

Mut  kansa  ihaili  lintuaan, 

näin  arveli  armaastansa: 

—  Pyhä  lintu,  onneksi  orj  uusmaan, 
sitä  ei  tapa  nuoli,  ei  ansa ! 

Nous  pilviin,  kenties  taivaisiin  — 
taas  tavotti  maata  ja  merta. 
Loi  elämänuskoa  vaivaisiin, 
työn  lapsiin  sankariverta. 
Oli  kyynel  orjien  silmissä 
kun  lintua  nähtiin,  kuultiin.  — 
Kai  pesii  taivaissa,  pilvissä! 
niin  lumolinnusta  luultiin. 

Miit  kerran  kuultiin,  kuiskailtiin : 
jo  Feniks  valmisti  pesää ! 
Toi  tuoksu-oksia  kasaan,  niin 
lemulehviä  kaiken  kesää. 
Ihan  oikein :  oksista  valvattelee 
pesän  pehmeän,  lämpimän,  syvän. 
Kun  kerran  kotoa  salvattelee, 
niin  tekeepi  kauniin,  hyvän! 

—  Se  on  valmis !    Pesäänsä  peittyi  nyt, 
sen  katsojat  kuuli  ja  näki.  — 

Kuin  kuolema  olisi  lähestynyt, 
oli  kolkkoa.     Kukahti  käki 
vain  kerran  —  putosi  oksaltaan, 
tuli  tuonelan,  salaman  sää  nyt. 
Työns'  helvetti  hehkunsa  maailmaan  — 
lie  laulaja  liekkiin  jäänyt! 

Vihan  ukkonen  käy,  sodan  salama  lyö 

ja  maassa  on  huuto  ja  hätä. 

Viel'  sataa  verta  kun  saapuu  yö  — 

voi  kauhua,  hirmua  tätä ! 

Ja  kun  vihdoin  valkeni  aamunkoi : 

tuli  parhainta  paljon  on  nuollut. 

Lumolaulajan  pesä  myös  tuhkana  —  voi, 

lie  laulaja  liekkiin  kuollut! 

Pesän  paikkaa  kauhulla  katselevat, 
ei  yks'kään  ukkosta  kiitä. 
Mut  valtaherrat  jo  hihkasevat: 

—  Ikipäiviksi  päästiin  siitä! 
Eläköön  jalo  neste  ja  pistimet  —  hei  — 
takataskussa  tarkka  on  koitti ! 

Tuli  torpat  ja  vapausvalheet  vei  • — 
nyt  petturit  pesänsä  poltti ! 

Väki  voitettu  katsoo,  katsoo  vaan, 
mut  voittaja  tiuskaiseepi : 

—  Kapinoitsijat  fenikshaaveitaan 
yhä  kaiketi  kaipaeleepi ! 

Tuo  turhaa  —  ehkä  se  armoa  saa, 
joka  näyttää  nöyrää  mieltä. 
Nyt  meillä  on  valta,  maine  ja  maa  — 
pois  petturit  pellolta  sieltä! 

Ja  tuomiot,  tyrmät  —  no,  mitä  nyt  ? 
Mitä  kummaa  kuuluu  tuolta? 

Eikö  Vartiat  kyllin  lie  pitänyt 
likalaumasta  tarkkaa  huolta?  — 

—  Se  elää,  elää,  elää voi ! 

lens'  ilmoille  tuhkasta,  maasta; 
se  elää!  —  Silmät  taas  salamoi  — 
sitä  ei  tapa  tuli,  ei  saasta ! 

Ja  Fenikslintu  liiteli  taas 

kuin  ennen,  lännestä  itään. 

Valo  välkehti  silmissä,  pilvissä,  maass' 

sitä  estellä  ei  voi  mikään! 

Sen  ikä  on  aika  ja  ijäisyys,  — 

ei  pelkää  pistintä,  jousta  — 

ja  laulu:  „Pyhä  on  ihmisyys, 

sen  täytyy  tuhkasta  nousta!" 

MINÄ  NÄEN  — . 

Minä  näen,  kuulen,  tunnen  sen : 
nyt  ihminen,  häväisty,  itkee. 
Se  aika  on  kauhunkyyneHen, 
kun  pihoja  pistimet  kitkee. 
Voi  sielujen  sillan  katkaista 
tulituiskulla,  raudalla.     Julmaa ! 
Mut  raudalla  ei  voi  ratkaista 
sopusoinnun  puuttuvan  pulmaa. 

Sotapeikot  rumpua  rämisyttää, 
nerot  myrkkyä,  kuulia  valaa. 
Vilu,  nälkä  ihmistä  värisyttää, 
talot,  temppelit  sortuu,  palaa.  — 
Ei  parhain  palane  tihutöissä, 
se  vartoo  vapautta  uutta: 
joka-ainon  sielun  kätköissä 
on  rahtunen  tok'  jumaluutta. 

Se  siellä  elää,  itää  myös, 
jumalkylvö  kallehin  juurtuu: 
jaloveljeys,  rakkaus  rauhantyöss* 
taas  kirkastuupi  ja  suurtuu. 
Tosionnea  luodessa  ollenkaan 
tuli  julmaa  ankaruutta 
ei  tarvita.    Annossa  kilpaillaan  — 
se  on  suurinta  sankaruutta ! 


Minä  näen  sen  päivän  koittavan, 
kun  murtuvat  pistin  ja  peitsi. 
Näen  miesten  miekatta  voittavan : 
kynä,  aura  ja  veistäjän  veitsi 
ne  silloin  parhainta  palvelevat, 
maa  viljat  ja  kukkaset  antaa. 
^''ain  laiskat  kuihtuvat,  kalpenevat 
ja  saavat  suudella  santaa. 


Viel'  maassa  on  yö,  sodan  laineet  lyö, 
hyvä  tahto  ja  rakkaus  puuttuu. 
Sitten  alkaa  päivä  ja  luomisentyö 
vihamiehet  kun  veljiksi  muuttuu. 
Se  aika  on  tuleva,  tunnen  sen 
yön  keskellä  sellissä  yksin. 
Ei  pistimien,  vaan  ihmisien 
sinne  kulkevan  näen  käsityksin. 

Viha,  häpeä  mielissä  häilyvät 

ja  voitetun  haavat  äytyy. 

Miten  rauha,  rakkaus  säilyvät, 

se  taito  oppia  täytyy.  — 

Veli,  nouse  jo  notkosta  verisen  yön, 

sydänkieHä  aika  on  soittaa. 

Se  suurimman  tehnyt  on  sankarityön, 

joka  voitetun  sydämen  voittaa. 

IS-  s-  i8- 

AVATKAAI 

Rauta,  kulta  ahjoon  suli, 
mutta  sydänroutaa  tuli 
saako  sulamaan? 
Sokrates  ei  kannuksia 
käyttänyt,  ei  pistoolia 
Nasareenuskaan. 

Rakkauden  jos  suli*  on  jano, 
veljen  käteen  käyös,  sano: 
Hetki  lyönyt  on! 
Mennään  majaan  kärsiväisten, 
unhotettuin,  yksinäisten. 
Meidän  mahdoton 

pilvistä  on  mannaa  vuottaa, 
pistinkasvatukseen  luottaa  — 
leipää,  elämää, 

vapautta  vaatikaamme, 
veljinä  taas  taistelkaamme; 
joukost'  elä  jää ! 


Tavattomat  uudet  taksat. 
Millä  ostat,  verot  maksat  ? 
Veljet,  havatkaa! 
Mitä  rakkaillesi  jääpi? 
Päätä,  rintaa  kirveltääpi.  — 
Ilmaa !    Avatkaa ! 

Heltykää  jo  kyyneleistä: 
ulos  leirihelveteistä 
miehet !  —  Ettekö  ? 
Valkojälki  liian  musta, 
aika  tehdä  parannusta.  — 
Kykenettekö  ? 

i6.  5.  18. 


—  141 


SOTA.  ONNI. 


Sodanjumalan  armot  on  ankarat 
verileikkiä,  lemmettyyttä. 
Sen  palvelijat  ain'  unohtavat : 
orni  seuraapi  ihmisyyttä. 


Onni  on  kaino  kuin  neitonen, 
pois  julkeus juhlista  pysyy. 
Ei  viihdy  veikkojen  veristen 
se  seurassa  —  sydäntä  kysyy. 


Onni  on  hento  kuin  kukkanen, 
ei  miekkamiehistä  huoli. 
Jos  aamulla  kielon  kiskaisen 
väkivalloin  —  illalla  kuoli. 

Onni  on  arka  kuin  perhonen, 
ei  kostajan  kouraa  kestä. 
Se  haastaa  harpuilla  sydämien 
kevätkauniista  veljeydestä. 


Ei  riemu  se  onnea  olla  voi, 
joka  vihassa,  viinissä  pesii. 
Kun  julmurit  juhlii,  —  hukkui,  oi, 
onni  orpojen  kyynelvesiin. 


Ei  onni  liitele  luokse  sen, 
työn  velvoitusta  ken  lymyy. 
Jalo,  ahkera,  itsesi  unohtaen, 
ole  aina  —  onnikin  hymyy. 

17-  5-  i8. 

MISTÄ  KYSYMYS? 

Milloin  saamme  vapaan  aamun? 
Väkivalta,   selli  saa  mun 
usein  uupumaan. 
Mistä  löydän  uutta  voimaa 
vastaan  valhetta  ja  soimaa, 
mistä,  mistä  saan? 

Tuttu  tunne  tuo  lie  sulle, 
ruoskitulle,  ruhjotulle; 
elon,  ilon  halla. 
Savuaapi  —  mitä  varten?  — 
tulikivi  kostotarten: 
kalmaa  kaikkialla. 

Kellä  rahtu  rakkautta? 
Kuka  nostaa  langennutta, 
kuka  tietää  sen? 

Rentut  maass'  on  rehennelleet, 
häpäisijät  syljeskelleet  — 
missä  ihminen  ? 

Ihminen?    Hän  häpee,  vuottaa. 
Vei j  een  ei  voi  enää  luottaa  — 
peto  pettävä. 
Auttaisiko  lapsenusko? 
Jumala  vai  sallimusko 
lepytettävä  ? 

Hengenmiehet  messuavat, 
kiittävät  ja  —  puhaltavat 
tulta  rovioon; 
sinne  väärämielihussit. 
Pappi  paikkaa  kultapussit : 
Taivaan  ovi  oon ! 

Entä  nerot  säihkyväiset, 
hengen,  järjen  jättiläiset, 
mitä  keksivät? 
Vievät  vangit  järven  jäälle : 
Armoa  ei.    Hakkaa  päälle!  —  • 
Keinot  tepsivät ! 

Maako  on  vai  taivas  ahdas? 
Verikö  kuin  myrkkytahdas  ? 
Mistä  kysymys? 
Herra  sinä  —  orja  minä?  — 

Ei.    Mut  kaikki  ihmisinä. 
Tämä  täytymys ! 

Siihen  luotan ;  siit'  en  pääse. 
Muu  jos  murtuu,  aina  jää  se 
tietä  näyttämään. 
Kestän  kostokidutukset.  — 
Työn  ja  rakkauden  ukset 
johtaa  elämään. 

Taivas  veljeyskyynelissä. 
Jumala  viel'  ihmisissä. 
Kukkasissa  maa.  — 
„Mene,  mene  tekel"  teidän  — 
kuolemattomuus  on  meidän ! 
Harput  hal<:ekaa! 

20.   5.   18. 

KYSYT  KYYNELIN. 

Kysyt  kyynelin:  miksikä  taivaltaa 
elonpolkua  piikkistä  pitää?  — 
Paras  vasten  kuohuja  painaltaa, 
näin  henkesi  heelmät  itää. 
Näet,  tuskissa  tunteet  puhdistuu, 
sydän  saa  myös  sankariverta ; 
ikipaisteessa  kuihtuu  kukka  ja  puu 
elä  pelkää  myrskyjä,  merta ! 

Ken  elämän  sykkivät  syvänteet 
on  tutkinut  pitkin  ja  poikin, 
myös  tuntee  tuskien  kyynelveet; 
jos  onnesta  unelmoikin, 
ei  ollut  se  myrskytön  mataramaa, 
kyläkestien  rallatusrata.  — 
Ei  toukoa  ilman  sadetta  saa, 
ei  hattarapilvistä  sada. 


147 

VIRSILÄKSYÄ. 
I. 

Tee  työtä! 

Elämällä  jalo  määrä: 
työ,  mi  tarjoo  taivasonnen. 
Laiskan  riemu  rietas,  väärä. 
Elämälle  pohjan,  ponnen 

antaa  askar  ahkeruuden, 
varttuu  käden,  hengen  voima, 
nostaa  luovan  jumaluuden,  ■ — 
ahkeraan  ei  satu  soima. 

Tule  katso :  muurahainen 
ahkeruuden  ikinäyte. 
Opi,  ole  samanlainen 
onnenkeon  kelpotäyte. 

—  148  — 


Maa  ei  kasva  kyntämättä, 
jousta,  virittäjää  viulu 
kaipaa.     Ilman  kahta  kättä 
valmistu  ei  kimpikiulu. 


Kelpo  työ  on  kunniakas, 
kynnän,  taikka  kaadan  kasken. 
Kannel,  kuokka  yhtä  rakas  — 
jos  voin,  taivaan  tarhat  lasken. 


Onni,  autuus  ahkeralle, 
laiska  saakoon  lahon  kannon  ; 
jääköön  räystäsrännän  alle, 
apua  ei !  lupaan,  vannon. 


Toiveet,  haaveet  horjuu,  pettää, 
rakkaus  raukee.    Tuska,  hätä, 
epätoivo  syontä  kettää  — 
työ  ain'  siunaa  elämätä. 


Muut  jos  arvot  muuttunevat, 
kestää,  kantaa  askarvenho. 
Valot,  varjot  vaihtelevat, 
pysyväisin  työn  on  tenho. 

2. 

Kosta! 

Kosta  vääryys  oikeudella. 
Ihmistä  ei  ammuskella 
ole  lupa.     Kirot  kestä, 
t)^rannien  elkeet  estä. 
Rehellinen  ollos,  suora 
niinkuin  vapaa  luotinuora. 

Punalippu  viiriin  nosta. 
Julmuus  lempeydellä  kosta. 
Tahrattomat  olkoot  tiesi. 
Lemmenlinna  kotiliesi; 
milloin,  missä  tulet  tähän, 
astut  kaikkeinpyhimpähän. 

Viha  rakkaudella  kosta. 
Auta  tuhma  turmiosta. 
Eksyneille  tietä  näytä. 
Velvollisuus  tiedä,  täytä. 
Kade,  katkeruus  ei  sovi.  — 
Jalo  mieli,  puhdas  povi ! 


3. 

Vihaa! 

Henkes  villiyttä  vihaa. 
Katso,  ettei  sydänpihaa 
peitä  ilkeys,  sappi,  saasta. 

—  150  — 


Hengen  vilja-,  kukkamaasta 
rikkaruohot  kaiva,  kitke, 
itsekkyyttä  häpee  —  itke ! 

Vihaa  tahtos  heikkoutta. 
Oman  sisun  ilvessutta 
aja;  lyö  ja  voita  veto: 
tappa  täytyy  etopeto ! 
Jalo  äly  miehen  voima, 
ihmisyyden  aateloima. 

4. 

Ole  vapaa! 

Ole  vapaa,  ole  vakaa ; 
orjuutta  lyö  olan  takaa. 
Laula  näille,  naura  noille  — 
älä  koskaan  ristikoille 
tasaverran  veljeskättä 
tarjoo ;  jääkööt  ystävättä ! 
Muu  saa  saada  soinnut  sirot, 
tyrmät,  kopit  —  ikikirot ! 

Vapaus  vaadi,  vapaus  anna. 
Syvin  synti  orjuus,  panna; 
ihmisyyden  sorto  silkka, 
pyhänhengen  ikipilkka, 
hyvän,  jalon  jarru,  jata  — 
kierrä  kahlerienaajata ! 

Ole  hyvä! 

Ole  hyvä.     Itsekkäällä 
narrin  nuttu  aina  päällä. 
Ole  pieni  ottamassa, 
suuri,  jalo  jakamassa. 

Missä  sairas,  vanhus,  heikko, 
hälle  ystävä  ja  veikko 
ole.     Haudan  tällä  puolla 
hymy  ei  saa  koskaan  kuolla! 

Ole  hyvä,  ole  hellä. 
Käskyt,  kiellot  sydämellä 
mittaa,  vainottua  vaali ; 
rakkaus  kaiken  alku,  maali. 
Sydän  hymyn  päivämaja, 
henki  aatteen  askarpa  ja. 
Kulje  helakulkulkusitta  ■ — 
täytä  ihmisyyden  mitta. 


24.  5.  18. 

MIEHEN   MENTYÄ. 

(Matti  Helenius-Seppälän  muistolle.) 

Kiitää  viesti  lännen,  idän 
halki :  sammui  suuri  sydän ; 
ennen  iltaa  lepoon  pääsi 
sankar',  kohtalo  niin  sääsi. 

Muistaa,  kaipaa  köyhä  kansa 
Sinua,   kuin   rakkaintansa ; 
siunaa  äiti,  sekä  lapsi, 
nuori,  niinkuin  harmaahapsi. 

Sanan  kirkkaan  säilää  käytit, 
miehen  mitan  työssä  täytit. 
Näytit  tieteen  valtikkata : 
elämälle  raitis   rata ! 

Tutkit,  taistelit  ja  kuljit 
voittoon :  kirovirrat  suljit, 
ruhjoit  herrain  ruttopyyteen, 
kansaa  neuvoit  ihmisyyteen. 


Turmeluksen  sydänjuureen 
tähtäsit  ja  —  sattui.     Suureen, 
pyhään  taistoon  terveet  voimat 
kutsuit  —  siitä  kirot  soimat. 


Kynnit  vaot  suorat,  syvät; 
kirot  siitä  kilpistyvät. 
Sadatelkoon  viinasaki  — 
kukistu  ei  kieltolaki ! 


Pois  on  esitaistelija, 
täyttämättä  tyhjä  sija. 
Mies  on  mennyt.    Aate  vakaa 
elää  —  miljoonat  sen  takaa. 

22.    10.   20. 

ME  NOUSEMME. 

Ylös  yöstä!    Päivään,  huomeneen 

käy  kovia  kokenut  kansa ! 

Kevät  kuivaa  kasvoilta  kyynelveen, 

valo  antavi  kirkkaintansa. 

Veli,   sisko,   kauheinta   kärsinyt   oot, 

epätoivoon  et  saa  jäädä; 

yön,   kalman  kauhut  jo  unohtukoot, 

nyt  kysytään  kättä  ja  päätä. 

Kävi  myrsky,  mökkisi  maahan  löi  — 
tupa  uusi,  uhkeempi  luodaan ! 
Veripeikot  toukosi  tallasi,  möi  — 
kevätkansa  nyt  auralle  tuodaan! 
Moni  itkee  isää,  veljeään, 
moni  äiti  ja  orpo  on  yksin, 
mut  sittenkin  voittoon,  elämään 
me  kuljemme  vieretyksin. 

Tie  elämän  —  rauha  ja  rakkaus ! 
Mut  suurin  synti  on  sota ; 
sen  lahjat  —  kuolema,  kauhistus, 
ja  ohjeet  —  surmaa  ja  ota!  ■ — 
Pois  mielistä  hirmu,  häpeän  yö  ■ — 
kevättoivoja  käkönen  kukkuu! 
Luo   onnea  kaikille  kaikkien  työ  — 
joka  miekkaan  ryhtyy  se  hukkuu. 

Maanpetturipeikot  lymyelee, 

verivehkeisiinsä  he  luottaa. 

Mut  päivä  jo  nousee,  hymyelee, 

työkuntoa  kysyy  ja  vuottaa. 

Saa  väistyä  vainon  miekkamies  — 

jää  aurinkoa  ei  kestä ; 

sen  helteessä  heikko  on  pistin-ies  — 

yöhr.lla  ei  aamua  estä. 

Me  nousemme  usvista  hallan  ja  yön 
ja  kuljemme  päivää  kohti. 
Me  astumme  aikaan  k34vön  ja  työn  - 
sydän  sykkivä  käski  ja  johti ! 
Ja  orjantappuran  juuret  pois 
me  kitkemme  armotta  tyyten, 
kcA^ätkylvö  ett'  onnentouon  tois, 
niin  —  voitto  on  ihmisyyden ! 

Keväällä   1920. 

ISO-MJÖLÖ. 

(Hiihtäjän  näky). 

Tunnetko  ,,Stora-Mjölön"?    Suomen  meren 
saar'  on  se,  häpeän  ja  koston,  veren; 
„Kuoleman  saari"  —  „Iso  Jauhosaari"  — 
valkoisen  vihan  pohjaton  se  laari. 

Auringon  yletessä  suksielin  merta, 
näin  jouduin  „Kuolemankin"  rantaan  kerta. 
On  Mjölö  autio  kuin  maja  mennehitten.  — 
Vajoan  muisteloihin  „vuosi  sitten". 

Näen :  haamut  huokaa  „ruokaa" !  toiset  kitkee 
rannalta  kulokortta,  piikkiaidat  itkee : 
„Ken  tänne  tulee,  laatkoon  toivomasta, 
ei  hällä  ystävää,  ei  omaista,  ei  lasta !" 

On  toiset  saastasoppaa  appamassa, 
ja  toiset  työssään  —  täitä  tappamassa. 
Näen  itsenikin:  maassa  kiemurtelin, 
taas  tutkaelin  tuota:  miksi  elin? 

Ei  vastausta.     Miettely  ja  toivo  turhaa.  — 
„Oi  valkovouti,  miks'et  auta,  murhaa? 
Nyt  sammuttaa  saat  koston-,  verenjanos. 
Armahda,  anna  lahja  —  lyijypanos! 

Oot  ihminen,  lie  sydän  rinnassasi; 

suir  valta,  aseet  —  kaikki  ominasi! 

Mä  kuollut  lien,  mut  miks'ei  silmä  sammu? 

Vain  yksi  pyyntö:  sääH,  pistä,  ammu!" 

Ei  valkovouti  kuule  rukoustain. 
Väsähdän  väliin  haamuin  sysimustain.  — 

Jumalat  —  kuolo,  elo  —  vihan  viat 

„Hei  ylös,  työhön  kaikki  ryssän  siat!" 

Portilla  kuularuisku  valvoo,  vainuu. 
Murjussa  moni  silmä  kiinni  painuu. 
Mut  valkovouti  kiroo,  ammuskelee  — 
näin  sitoo  siltaa,  rauhaa  rakentelee. 


Ja  täälläi  pappi  saamaa  pyhää  sanaa: 
maankavaltajat  kadotukseen  manaa. 
Häir  suojelijan  sisu,  paatos,  pannat 
ja  kuulijoina  —  täit  ja  piikkilangat. 

Ei  täällä  nähdä  taivasunelmia ; 

ei  rakennella  sankarpatsahia. 

Ei  kaipuun  kyynel  kasta  „mäki"-hautaa, 

harvalle  suotanehe  kuutta  lautaa. 

Lie  helvetissäkin  tok'  oikeutta: 
sieir  teoistaan  kai  piestään  paatunutta. 
Tääir  lyöjä  lienee  —  puolimieli,  vajaa, 
ei  raakuudella  määrää,  eikä  rajaa. 

Näin  Mjölö-yhteiskunta  säily,  jatku; 
höysteenä  vihan,  ruton,  kalman  katku. 
On  oikeus,  hyvyys,  rakkaus  —  valhe  silkka, 
mut  totta  inferno  ja  ihmisyyden  pilkka. 


Havahdan.     Kiroon  kolkon  „unelmani"  ! 
Häpeän-tuskanhien  kuivaan  otsaltani.  — 
En  koskaan  laita  latuani  tänne, 
ei  —  ennen  taittua  saa  elon  jänne ! 

Säteilee  hanki.     Hiihtämään  taas  lähden. 
Silmässä  kyynel  kysyy:  minkätähdenf  — 
Sun,  Mjölö,  mereen  vajoavan  soisin 
ja  anteeks'  antaisin  kaikk'  —  jos  vaan  voisin. 

2.   3.   21. 

LASKIAISENA. 


Aamulla  varhain  tulin  hiihtotuntoon : 

sukset,  sauvat,  kantokengät  hetkessä  kuntoon ! 

Lykkielin  lylyni  ulos  ulapalle  — 

surut,  kivut,  kiusat  sotkin  somman  alle. 


Sain  siellä  kuunnella  huomenhuminoita. 
Siellä  ei  syntiä,  elon  ongelmoita. 
Hikipäässä  hiihtäjä  saaret,  salmet  saartaa; 
hanki  kidekirkas,  sinitaivas  kaartaa. 


Muistuvat  mieleen  monet  hiihtoretket, 
nuoruustoivojen  anerherkät  hetket, 
äidin  rasvarieskat  ja  laskiaispullat, 
kotikylän  kisat,  veli-,  siskokullat. 

—  i6o  — 


Hetken  elin,   ihaelin  nuoruusunelmoita, 
lykkielin,  laskettelin  Kainuun  kivaloita. 
Savupirtti,  piirakkaat,  kosket,  tervahauta, 
kansa  rehti,  karaistu  kuni  teräsrauta. 

Suojelussappi  ei  siellä  haise, 
sydäntä  ei  polta  vihan  veripaise. 
Ihminen  siellä  on  ystävä,  veli.  — 
Eespäin,  ylös,  alas  —  onpas  kerran  keli ! 

Sellaiseksi  toivoin  Kainuun,  kotimaani. 
Usein,  vielä  nytkin,  uskoin  unelmaani. 
Kimaltelee  kinos,  tulee  suora  latu.  — 
Unelmasi,  hiihtäjä,  kaunis  vitisatu ! 

Olkoon !  Totta  on :  luistaa,  sujuu  sukset ; 
taistellen  tosiksi  kääntyy  kangastukset. 
Eespäin !     Vauhti  vinha  miehen  mieltä  viihtää 
Suomen  sukset,  laskiainen,  kelpaa  silloin  hiihtää! 

Hanki  säkenöipi,  eessä  auer  väräjääpi, 
hiihtäjän  jälkeen  latulinja  jääpi. 
Nopsa  potku,  suksi  notku,  lennähti  viti  — . 
Hiihtäjän  sielussa  toivon  siemen  iti. 

8.   2.   21. 
-  i6i  -  " 


PÄÄSIÄINEN. 

Sai  kuolemantuomion  Nasareenus; 
pesi  kätensä  Pontius  Pilatus. 
Niin  Mestari  ristihin  naulittiin, 
häntä  siinäkin  pistimin  pilkattiin.  • — 
Julmat  juhlivat  Pääsiäistä! 

Ja  herodekset  ja  kaifakset, 
ylipapit,  kaikk'  raatien  jäsenet 
käsikaulassa  velttoina  veljeili, 
lasit  pöydillä  helisi,  helmeili.  — 
He  viettivät  Pääsiäistä! 

He  Rakkaudenmestarin  murhasivat,  - 
pois  opetuslapsetkin  pakenivat. 
Viha,  kosto  Mestarin  ristille  vei  — 
ei  Rakkautta  murhata  voi,  ei,  ei : 
ylös  nousee  se  Pääsiäisnä! 

Ylös  nousee  Oikeus,  Rakkaus. 
Mut  Herodes,  Pontius  Pilatus?  — 
Maanpako  peri  julman  juomarin, 
oma  miekka  otti  väärän  tuomarin.  — 
Ei  pilkata  Pääsiäistä! 

Ja  kun  Oikeus  itkien  vaikenee, 
niin  Rakkaus  nousee,  lohduttelee: 
„Tule,  piiloumme  köyhien  sydämiin, 
käymme  ryövärin  kanss'  paradiisiin, 
siellä  vietämme  Pääsiäistä! 

Maat,  taivaat  kevättä  väräelee; 
Pyhä  Rakkaus  ihmiset  keräelee. 
Oma  miekka  julmurin  verisen  vei,  — 
ei  Rakkautta  pistimin  palvota,  ei !  — 
Pyhä  olkoon  Pääsiäinen! 

Yks  mulla  on  käsky,  vaatimus, 
yks  sama  sana  kaikille :  Rakkaus !" 
Niin  pilkattu  Oikeus  neuvoeli.  — 
Sydän  lyödyn  lämpeni,  väräeli : 
lie  tuntenut  Pääsiäistä ! 

1921. 

VAPPU. 

1918. 

Taas  valkeni  vappu,  väistyi  yö, 

tuli  tuttava  toukojen  kuu. 

Niin  verkkaan,  synkkinä  sydämet  lyö, 

monen  itkuss'  on  silmä  ja  suu. 

On  roudassa  mielet,  jäässä  on  maa, 
viha  virittää  kanneltansa. 
Myös  päiväkin  peittyi  pilvien  taa  — 
sekin  piilleekö  piilojansa. 

Kyläraittia  astuu  murtunut  mies, 
sano :  „Vappu  on  —  armias,  auta ! 
Meni  Torppa  —  tuhkana  tuoss'  kotilies' 
mäen  alla  on  veljien  hauta. 

Ei,  ei  ole  vappu,  juhlaa  ei  — 
on  hätä  ja  häpeä  syvin !"  — 
Mikä  toverin,  lapsen,  veljenkin  vei, 
hän  tietää  liiankin  hyvin. 

„Ei  kevättä",  jatkoi,  „surujen  syys  - 
käy  työhön,  kuoleva  kansa! 
Nyt  vappua  juhlii  itsekkyys, 
Kain  palvoo  jumalatansa." 

Kävi  verkkaan  työhönsä  yksin  näin. 
Seis !     Poikasi  jalkaa  maahaan. 
Tuli  välähti  silmästä  —  pystyssäpäin 
viel'  virkkoi :  „Odottakaahan !" 


Ip20. 

„Vuos'  sitten"  hirmuja  kertoa  ties! 
Verivappua  palvoo  ja  kiittää 
yhä  vieläkin  voittaja,  valkoinen  mies, 
näin  kostonsiementä  siittää.  — 


Niin,  vuosia  siitä  on  vierinyt 
kun  joukkomme  juhlia  saivat. 
Työjoukko  on  kiroissa  kierinyt 
ja  kärsinyt  helvetinvaivat. 

Jo  riittää!    Tyrmä  ja  kuolema 

ja  häpeä,  valkonen  vaino 

pois  tieltä !    Me  lennämme  nuolena  — 

ei  kannata  olla  kaino ! 

Liput  puhtaat  viekää  viireihin, 
omat  joukot  Torppihin  tuokaa ! 
Väki  kylvöhön  nyt,  kevätkiireihin  — 
vappusarkasta  voimaa  juokaa! 

Emme  etsi  huumaa,  humalaa, 
emme  suojelus  joukkojen  uhmaa. 
Ja  pistinniekkojen  jumalaa 
emme  palvele.     Halpaa,  tuhmaa 

se  riemu  on,  niille  se  jäädä  saa, 
joilta  mielen  puhtaus  puuttuu, 
joit'  ei  tunne  tuonela,  taivas,  maa, 
kun  mahti  ja  mahtajat  muuttuu. 

Me  juhlimme  päivää  vapauden. 
Työjoukkojen  mahtia,  määrää 
taas  tutkimme,  hyökkäämme  kimppuun  sen 
mikä  kehnoa  on  sekä  väärää. 


On  vappu.    Routa  ja  nietokset 
pois  väistyvät  toukojen  tieltä.  — 
Olet  raukka,  jos  vain  joukkohon  et 
tule  saamaan  sankarimieltä. 

Purot  pulppuu,  lintuset  lirittävät, 
kevätkukka  jo  tuossa  ja  tässä! 
Ja  vapausvirtensä  virittävät 
nyt  pohjassa,  etelässä 

työsankarit  tuhannet,  miljoonat, 
sukukunnat,  kansat  ja  kielet! 
Pahathenget  laulua  pakenevat, 
myös  pistinmielet  ja  -pielet. 


1921. 

Hymyillen,  väreillen  sin'-,  valkovuokkosissaan 
nyt  vappuneito  kulkee  kukkaisteitä. 
Hän  vihreissä  on  juhlapukimissaan, 
suv'tuulosen  toi  tervehtimään  meitä. 

Livertää  lintukuorot,  käkeä  vain  vailla, 
maa  mahloissaan,  ei  hankikyynelissä. 
Lämmintä,  kukkivaa  kuin  kesämailla  — 
ehompaa  tuskin  lienee  Edenissä! 

Niin  luonto,  vappu,  jumalat.     Mut  sinä 
inehmo,  peto  julmin,  vihanlapsi ! 
Me  emme  vappunakaan  veljeksinä 
voi  juhlia,  jos  meit'  on  koolla  —  kaksi! 

Kun  toinen  tahtoo  rauhaa,  rakkautta, 
niin  tiuskaa  toinen :  eipäs,  mutta  verta ! 

Jos  lepytellä  koetat  pistinsutta  — 
Ei  armoa !  hän  vastaa  jokakerta. 

Ja  suojelijat  marssii  paraatia; 

valmiina  valloituksiin  svärdin  lotta, 

muut  hyrrät,  hevoset  ja  —  koirain  komppania ! 

kaikk'  köyhää  suojelevat  —  onhan  totta? 

Ei  köyhää  peloita  tie  taiston  kärsimyksen, 
ei  totisesti  toivoa  hän  heitä! 
Luo  uuden  innon,  uuden  järjestyksen 
riveihin  rikottuihin  —  mont'  on  meitä! 

Tää  varhaiskevät  vaihtuahan  voipi, 
maa  riisuutua  vuokkopukimista. 
Kenties  viel'  korvissamme  viima  soipi, 
voi  vapussakin  olla  —  naisellista! 

Sepähän  nähdään.    Yks  on  seikka  vakaa: 
Työmiehet,  naiset  lippujensa  alle! 
Ei  ykskään  valveutunut  torku,  makaa; 
taas  kerran  julistamme  maailmalle": 

Kaikk'  raatajat  käy  rauhantoimiin  suuriin! 
Ei  taantumuksen  takaperoisuutta 
saa  sallia.    Mut  mieliin,  sydänjuuriin 
jaloa  elämää  ja  tasaveroisuutta ! 

JUHANNUS. 

Juhannus  suven  suloisin  on  juhla, 
kaivattu,  kaihoeltu  merkkipäivä. 
Maa,  metsä  tuoksuu,  juoksee  mahla, 
ja  varjot  pakenevat,  häipyy  häivä. 
Niin  vanha,  nuori  juhannusta  vuottaa 
ja  toiveittensa  kultaruskoon  luottaa. 

On  luonto  saanut  mitä  mielii,  halaa: 
valoa,  lämpöä  ja  mesihelmilöitä. 
Myös  luontoon  ihmismieli  käskee,  palaa 
on  aika  tehdä  leikin,  lemmen  töitä. 
Yö,  aamu,  ilta  kuluu  karkeloissa 
ja  päivä  palvotahan  varjostoissa. 

Taas  saaristoihin  luovii  purjeveneet, 
ja  moottor'purret  kiitää  suorin  linjoin. 

Matkassa  mairehimmat,  ehtoisim-mat  eleet; 
rikkailla  rieskaa  on  ja  —  viinaa  viljoin. 
Kaikk'  jalot  jakavat;  vain  epäkelpo  empii, 
nyt  syntinen  ja  pyhimyskin  lempii. 

Ja  onni?    Kaikille  se  aikoo,  käkee, 

mut  piileskelee  siellä  —  miss'  ei  meitä!  — 

Murjussa  isä.     Lapsi  nälkää  näkee, 

ja  äidin  taivas  tihkuu  kyyneleitä. 

Myös  rikkaan  riemun  tuhoo  villi  viha, 

sairastaa  sielu  —  hekkumoipi  liha. 

Ja  suojelijat?     Pistinpolskaa  pyörii, 
kivääri  kupeellansa  nurjat  nukkuu. 
Mukana  lottasvärdit  hyppii,  hyörii ; 
mut  käki  oksallansa  kukkuu,  kukkuu : 
Vain  rakkaus  yksin  taivasonnen  takaa ! 
Sanelee  satakieli :    Rakastakaa ! 

Niemissä  kipenöitsee  kokkopalot, 
sieir  kevätkansa  laulain  karkeloipi. 
Lyödyillä  lohtuna  on  aatteet  jalot  — 
„vier  uusi  päivä  kaikki  muuttaa  voipi!" 

Taas  käki  kuusessansa  kukkuu,  kukkuu 

Mut  vangin  toiveet  leirin  likaan  hukkuu 

1920*. 

IHMISYYTEEN. 

Taas  maasta  päätään  nostaa  kevätkukka, 
ja  siihen  kiiruhtaapi  kimalainen. 
Ilosta  ulvahtaapi  susihukka, 
yöt,  päivät  puuhaileepi  muurahainen. 
Veikeenä  vaeltaapi  kettukyörä,  — 
valoa,  eloa  luo  päivän  valtapyörä. 

Ja  ihminen,  ken  terve,  hyvin  voipi, 
keväästä  iloitsee  kuin  lintu,  kukka. 
Sielussa  herkimmät  n>1:  kielet  soipi, 
ja  vanhus  harmaa,  lapsi  keltatukka 
säteillen  elonleikkiin  kiiruhtaapi, 
hän  rakkautta  jakaa  sekä  saapi. 

Elämä  pyhä,  luonto  lumoovainen, 
kauneutta  kaikkialla,  kunne  kulet. 
Kaikille  luojan  luonto  samanlainen, 
kaikille  kukat  kuuluu,  takkatulet.  — 

„Kaikille !"  kukkuu  käki,  kuiskii  kerkät, 
„kaikille  vapaus  ja  sydänhelkkeet  herkät!" 

Kaikille  annettiin,  mut  harvat  saivat 
elämän  täytelään,  maan,  taivaan  lahjat. 
Työn  siunausta  mc  emme  saaneet.    Vaivat 
vain  kymmenkertaiset  ja  vankipahnat. 
Äit'  pienoistansa  ruokkii  kyynelillä, 
ja  isää  ohjaellaan  —  pistimillä. 

Kavala  oikeus  ja  kurja  yhteiskunta, 
mi  järjestelmän  moisen  sallii,  säätää; 
sieir  onni  valhetta  on,  vitilunta, 
sydäntä  viha,  kosto  kalvaa,  jäätää. 
Ei  anastaja  liioin  onneansa 
voi  löytää,  salata  ei  pelkoansa. 

Ei  voi,  ei  kadotusta  saata  kiertää, 
ei  elonvelkaa  pistimillä  maksaa. 
Työn  velvoitusta  osaltaan  ken  viertää, 
hän  vihata  vain  vähän  aikaa  jaksaa. 
Hänelle  käki  kukkuu  kerran,  kaksi: 
hän  kuoleman  on,  kadotuksen  lapsi. 

Sen  paikka  paradiisissa  ei  voine  olla, 
ken  rakkauden  ja  veljein  toiveet  tuhoo. 
Hän  kestää  ei  voi  oikeustuomiolla, 
kenenkä  sydämestä  kosto  uhoo.  — 
Pakene  paatunutta  pistin  sutta, 
mut  hellin  hoivaa  työssä  uupunutta. 

Työntaiston  taakkaa  osaltas  jos  kannat, 
maaemon  lahjat  tinkimättä  tasaat; 
et  ryöstä,  rosvoa,  vain  kaikki  annat 
kuin  muurahainen,  yhteiskekoon  kasaat : 
jokainen  koti  lämmin  lemmen  pesä 
on  silloin,  kaikilla  myös  kevät,  kesä. 

Ratkaiskoon  tulevaisuus,  historia, 
ken  oikein  tehnyt  on  ja  kuka  väärin. 
Se  varmaa :  työlle  kuuluu  ensisija  — 
meit'  lyöty,  häväisty  on  ylenmäärin ! 
Työn  voimaan,  rakkautehen  jalot  luottaa, 
ja  sitä  isänmaakin  vaatii,  vuottaa. 

Suomeemme  saavuttua  kevätsäiden 
juhlimme  yhteisonnen  oikeudelle. 
Ei  pistinuhka,  ilkku  itsekkäiden, 
ei  nälkä,  viha,  vilu  eikä  helle 
meit'  estä  ihmisyyteen  uskomasta, 
sorrosta  lopun  teemme  katalasta! 

On  maassa  vaino,  valitamme  sitä, 
viel'  uhkaamassa  julmain  asevoima. 
Sotaisat  sanomat  tuo  länsi,  itä, 
mut  ihmisyys,  työn  jalon  aateloima 
kevättä,  toivoja  tuo  elämäämme. 
Eteenpäin,  elämään  siis  rientäkäämme! 

Keväällä  1921. 

